title: Optimus Prime

text: Optimus Prime on kotoisin Cybertron-planeetalta. Hän on voimakas ja urhea Autobottien johtaja, jonka yleisin muuntautumismuoto on rekka, mutta Optimus Prime on myös muuttunut paloautoksi. Optimus Prime on viisas ja vahva, ja hän uskoo, että vapaus on oikeutettu kaikille aistiville elämänmuodoille. Hän tuntee myös että hänen elämänsä tarkoitus on suojella kaikenlaisia eläviä olentoja – myös ihmisiä. Rauhan nimessä Optimus ei epäröi käyttää voimiaan ja suuria asevarastojaan Megatronin ja Decepticonien pysäyttämiseen. Vaikka Autobotit näkevät hänet suurimpana johtajana mikä heillä on koskaan ollut, Optimus ei ajattele olevansa muita parempi vaan kunnioittaa myös alaisiaan toisin kuin hänen arkkivihollisensa Megatron. Joissain jatkumoissa hänet on tunnettu ennen Autobottien ja Decepticonien välistä sotaa nimillä Orion Pax tai Optronix.


title: Optimus Prime

text: Transformers Beast Warsissa Maximalien johtaja Optimus Primal ei liity mitenkään Optimus Primeen vaikka Maximalit ovat kuin Autobotteja, paitsi ne muuttuvat eläimiksi. Autobotit ovat Maximalien esi-isiä.


title: Optimus Prime

text: Ennen Autobottien ja Decepticonien välillä alkanutta sotaa Optimus Prime tunnettiin Autobottina nimeltään Orion Pax. Hän oli tavallinen satamatyömies, joka seurusteli Arielin kanssa. Tuolloin hän ihaili uutta lentokykyistä robottilajia, jotka vasta ilmaantuivat Cybertronille. Orionin epäonneksi heidän johtajansa Megatron huijasi häntä tiedustellessaan yhtä varastoa ja haavoitti pahoin Orionia ja Arielia saadakseen varastossa ollutta energiaa. Tulevaisuudesta menneisyyteen vahingossa päätyneet Aerialbotit löysivät molemmat varastosta ja veivät heidät muinaisen Alpha Trionin luokse. Hän käytti Orionia ja Arielia ensimmäisinä potilaina kokeillessaan keksimäänsä uutta entisöintirakennuslaitetta. Alpha Trion rakennutti Orionista vahvemman soturin ja nimesi sen Optimus Primeksi. Optimuksesta tuli myöhemmin sisällissodan aikana ensimmäinen Autobotti, joka peri heidän johtajuuden taistelussa Megatronia ja hänen Decepticoneja vastaan. Arielista tuli Elita 1, joka nousi Autobottien vastarinnan komentajaksi.


title: Optimus Prime

text: Autobottien johtajana Optimus suuntasi joukkojaan etsimään muilta planeetoilta uudenlaista energian lähdettä, jotta he voisivat elvyttää Cybertronin. He matkasivat aluksellaan kohti avaruutta, mutta matka jäi kesken, kun Decepticonit hyökkäsivät omalla aluksellaan heidän kimppuunsa. Kamppailun päätteeksi he törmäsivät lähimpään planeettaan Maahan, jossa heidän aluksensa törmäsi tulivuoreen. Tämän seurauksena kaikki aluksessa olleet Autobotit menivät hätätilannestaasiin. Neljä miljoonaa vuotta myöhemmin Maassa oli vuosi 1984, jolloin tulivuoren purkaantumisesta aiheutunut tärinä herätti aluksen tietokoneen Teletraan 1:n. Se kuitenkin herätti Decepticonit takaisin eloon ja ohjelmoi heille muuntautumismuodoiksi Maan ajoneuvot. Starscream yritti loukuttaa Autobotit lopullisesti, mutta ampumisen seurauksena hän vain aiheutti maanvyöryn, joka pudotti Optimuksen Teletraan 1:n elämää antavaan säteen päälle. Herättyään Optimus kasasi joukkonsa tutkimaan uutta planeettaa ja jatkaakseen sotaa Megatronia vastaan.


title: Optimus Prime

text:
"" -sarjakuvassa arkistovirkailija nimeltä Optronix ylentyy Optimus Primeksi, Autobottien johtohahmoksi.
Hänen kykyihinsä ei uskota niin omien kuin vihollistenkaan puolelta, kunnes Optimus todistaa nopeutensa ja voimansa tekemällä selvää hänen kimppuunsa lähetetystä Decepticon-salamurharyhmästä. Optimus onnistuu herättämään lisää vihaa Autobottien keskuudessa, harkitsemalla Cybertronin lopullista jättämistä Decepticoneille. Lopulta Optimus päättää kuitenkin jäädä ja taistella planeetan puolesta. Yhdessä Grimlockin ja muutaman muun Autobotin kanssa hän pysäyttää Megatronin suunnitelmat ja onnistuu voittamaan myös tämän kaksintaistelussa, mutta ei kuitenkaan pysty tappamaan tätä. Lopulta Optimuksella on mahdollisuus saada kaikkien aikaisempien Autobottijohtajien viisaus ja kokemus koodattuna levyltä, mutta Prime päättää heittää levykkeen avaruuteen ja sanoo valitsevansa oman tiensä.


title: Optimus Prime

text: "The War Withinin" toisen osan alussa Optimus Prime ja Megatron taistelevat kaksintaistelussa. Taistelun aikana kaksikko joutuu avaruussillan sisälle ja katoavat. Optimusta ei enää tämän jälkeen nähty.


title: Optimus Prime

text: "ssa" Optimus Prime on tuima ja vakava komentaja, joka on omistautunut suojelemaan viattomien olentojen vapautta. Hän on nähnyt kuinka Megatron on valloittanut ja tuhonnut useita planeettoja ja on luvannut ettei maapallolle käy samaa kohtaloa. Optimus usein löytää itsensä vakavana, verrattuna muihin autobotteihin ja predaconeihin nähden, jotka tuntuvat olevan enemmän omituisia tavoiltaan ja persoonaltaan. Optimuksen itsepäisyys ja hänen alttiutensa pitkille moraalipuheille on merkki hänen ylevyydestään, joka tuntuu olevan Optimuksen ainut heikkous naiivisuuden ohella.


title: Optimus Prime

text: Alkuperäisen "The Transformers" -sarjan loputtua Optimuksen äänenä ei enää toiminut Peter Cullen vaan hahmolle etsittiin uusi ääninäyttelijä, joka oli Neil Kaplan. Hän oli samalla ensimmäinen yhdysvaltalainen, joka lainasi ääntään Optimukselle.


title: Optimus Prime

text: Unicron-trilogia koostuu Transformers-sarjoista "", "" ja "". Optimus Primea ääninäytellyt Gary Chalk on tällä hetkelle pisimpään hahmon roolissa toiminut näyttelijä.


title: Optimus Prime

text: "issa" Optimus Prime on voimakas ja urhea Autobottien johtaja. Hän poikkeaa hyvin paljon alkuperäisen sarjan G1:n Optimuksesta, sillä hän on hyvin militaristinen johtaja, eikä ole yhtä lempeä kuin hänen edellinen versionsa. Optimuksen mahtavien voimiensa lisäksi hän on viisas ja uskoo että vapaus on oikeutettu kaikille aistiville elämänmuodoille. Optimus on luvannut taistelevansa pahoja Decepticoneja vastaan jotteivät he varastaisi Maan valtavia energonvaroja. Rauhan nimessä Optimus ei epäröi käyttää voimiaan ja suuria asevarastojaan Megatronin ja Decepticonien pysäyttämiseen jotteivät he olisi uhka universumille. Hän pystyy yhdistymään Omega Supremen sekä Wing Saberin kanssa, jolloin heistä tulee erittäin vahva yhdistelmä.


title: Optimus Prime

text: "issa" Optimus Prime muuntautuu paloautoksi. Hän ottaa johdon jokaisessa tehtävässä eikä koskaan lähetä ryhmäänsä tilanteeseen, johon ei itse menisi. Hän on omistautunut kaikkien älyllisten olentojen elämän ja vapauden suojelemiselle ja toimii autobotti-kumppaneidensa roolimallina. Älykkyytensä, vakaiden hermojensa ja loputtoman myötätuntonsa ansiosta autobotit torjuvat decepticonien pahat suunnitelmat kerta toisensa jälkeen. Epätoivoisessa kilpailussa aikaa vastaan Optimus Primen on ollut pakko lähettää ryhmä parhaita sotilaitaan universumin tuntemattomiin osiin etsimään kadonneita Cyberplaneetta-avaimia, muinaisia esineitä, joilla on voima pelastaa cybertronin ja koko muu universumi mustalta aukolta, joka syntyi Unicronin räjähtäessä. Optimus Prime pystyy muuttumaan myös supermuotoon joka on suurempi ja voimakkaampi kuin normaali muoto. Optimus Prime pystyy myös yhdistymään monien muitten autobottien kanssa jonka tulos on erittäin vahva yhdistelmä. Optimus Primen ja Leobreakerin yhdistymistä kutsutaan raakakynsitilaksi () ja Optimus Primen ja Wing Saberin yhdistymistä äänisiipitilaksi ().


title: Optimus Prime

text:
Ensimmäisessä näytelmäelokuvassa Optimus Prime muuntautui Peterbilt 379 -rekaksi. Toisin kuin Optimuksen edelliset ajoneuvot sen väritys oli muuten sama lukuun ottamatta liekkikoristelua. Myös edellisillä ajoneuvoilla oli litteä etuosa, jonka elokuvan ohjaaja Michael Bay oli poikkeuksellisesti pidentänyt, jotta hahmon muuntautuminen robotiksi olisi todenmukaisempaa, sillä robottimuodossa se on 853 senttimetriä pitkä. Optimus Prime käytti aseinaan miekkaa ja pitkäpiippuista käsiasetta. Brittilehden Transformers UK magazinen mukaan ajoneuvomuodossa Optimuksen huippunopeus on 402 kilometriä tunnissa.
Tarinassa Optimus Prime sekä Autobotit Jazz, Ironhide ja Ratchet saapuvat maahan, Bumblebeen lähetettyä heille signaalin. Optimus Prime ottaa pian saapumisensa jälkeen yhteyttä Bumblebeehen ja tutustuu samalla Autobottien ihmisliittolaisiin, Samiin ja Mikaelaan. Autobotit aloittavat "Allsparkin" (transformereille elämää luovan kuution) etsinnät. Aluksi he matkaavat Samin kotiin etsimään isoisoisoisänsä silmälaseja, joihin on merkitty Allsparkin sijainnin koordinaatit. Lopussa Optimus Prime taistelee Decepticonien johtajaa, Megatronia vastaan, joka vaikuttaa olevan liian voimakas Optimukselle. Hän yrittää taistelun aikana suojella Samia ja Allsparkia, mutta Sam yllättäen tuhoaa Megatronin Allsparkilla, jolla alun perin Optimuksen piti tuhota itsensä, jottei Megatron pääsisi siihen käsiksi. Lopulta Optimus Prime päättää jäädä planeetalle muiden Autobottien kanssa ja lähettää avaruuteen viestin, kaikille elossa oleville Autoboteille ja kehottaa heitä tulemaan Maahan.


title: Optimus Prime

text: "" -pelissä Optimuskella voi pelata vähintään neljässä Autobottikamppanjan tehtävässä: toisen tason kahdessa viimeisessä tehtävässä, viidennen tason ainoassa tehtävässä (joka on taistelu Megatronia vastaan sekä Cybertronille sijoittuvassa bonustasossa.


title: Optimus Prime

text: "ssa" Optimus Prime ja Autobotit jatkoivat taistelua Decepticoneja vastaan NEST-nimisen ihmissotilaiden iskuryhmän avulla. Optimus kuoli suojellessaan Samia Megatronilta, Starscreamilta ja Grindorilta, mutta Sam herätti hänet Johtajuuden Matrixilla henkiin, koska kukaan muu ei voi kukistaa Decepticonien todellista johtajaa, Fallenia. Mutta Optimus oli silti liian heikko taistelemaan, joten Jetfire tappoi itsensä, jotta Optimus voisi käyttää hänen osiaan. Fallenin kuoltua Optimus poisti päivitykset robottikehostaan.


title: Optimus Prime

text: "" -pelissä Optimus Prime on yksi viidestä Autobottikamppanjan pelihahmosta. Optimus käyttää aseinaan kaksoislaserkiväärejä ja kaksoishaulikoita. Erikoiskykynä hänellä on voimakenttä. Jetfiren osilla päivitetty versio Optimuksesta on pelattavana hahmona pelin kahdessa viimeisessä tehtävässä. Aseet ja erikoiskyky ovat samat, mutta muuntautumisen sijaan Optimus siirtyy lentotilaan. Lisäksi Optimuksella on myös käytössä leijumistoiminto, jota voivat käyttää vain lentokykyiset pelihahmot.


title: Optimus Prime

text: Eric Edwardsin ääninäytteli Optimus Primea tietokoneanimaatiosarjassa "" vuonna 2010. Sarjassa Bumblebee ja Ironhide katsovat NEST tukikohdassa Optimus Primen nauhoittamia taisteluja Autobottien ja Decepticonien välisistä taistoista. Myös Ironhide ja Bumblebee esiintyvät ajoittain Optimuksen videoissa, jotka historioitsija Alpha Trion on säilyttänyt Vector Sigman muistiin. Optimus Prime nähdään taistelemassa Megatronia ja Mindwipea vastaan.


title: Optimus Prime

text: Elokuvan alussa Optimus, Ratchet ja NESTin sotilaat olivat tutkimassa Tšernobylin ydinvoimalaitoksen jäännöksiä ja löytävät cybertronilaisen polttoainesäiliön, jonka Optimus tunnusti kuuluneen entisen opettajansa, Sentinel Primen, komentamalle alukselle, Arkille. Kun heille selvisi, että Arkki oli tehnyt pakkolaskun Kuuhun, he hakivat sieltä Sentinelin lepotilassa olevan ruumiin sekä viisi pilareiksi kutsuttua avaruussiltatekniikan laitetta. Mutta Sentinel pettää Autobotit ja aikoo Decepticonien kanssa käyttää Maan luonnonvarat Cybertronin korjaamiseen. Chicagosaa käydyn taistelun lopuksi Sentinel melkein tappaa Optimuksen, mutta Sentineliä vastaan kääntynyt Megatron estää tämän ja ehdotta aselepoa. Optimus kuitenkin kieltäytyy tappaen sekä Megatronin että Sentinelin.


title: Optimus Prime

text: Optimus käyttää nykyään peräkärryä, joka muuntautuu panssaroiduksi asealustaksi, jossa Optimus säilyttää myös uusia lentovarusteitaan.


title: Optimus Prime

text: Elokuvassa "Transformers – Tuhon aikakausi" hallitus oli lakkauttanut yhteistyönsä Autobottien kanssa. Mutta CIA:n agentti Harold Attinger oli presidentin selän takana määrännyt erikoisryhmänsä Cemetery Windin tuhoamaan kaikki transformerit, Autobotit mukaan lukien. Optimus käski Autobottien paeta takaa-ajajia ja oli itse vaihtanut muuntautumismuodokseen ruosteisen 90-luvun Marmon -rekka-auton. Hänen koneistoonsa jäi kiinni ohjus, joka esti muuntautumisen.


title: Optimus Prime

text: Eräänä päivänä yksinhuoltajaisä ja keksijä Cade Yeager ostaa kyseisen purkaakseen sen osiin ja ansaitakseen rahaa niillä. Cade kuitenkin huomaa, ettei rekka ole tavallinen ja tulee herättäneeksi Optimuksen. Cade huomaa hänen koneistonsa ja aikoo pitää tämän salassa muilta. Mutta he saavat Cemetery Windin agentit peräänsä. Korjauttaakseen loput haavoistaan Optimus vaihtaa muuntautumismuotonsa sinipunaiseksi Western Star 5700 XE -rekka-autoksi.


title: Optimus Prime

text: Optimuksesta oli tullut kokemustensa ja muutamien tovereidensa kuoleman vuoksi kyynisempi ja vihaisempi. Hän oli jopa valmis tappamaan Cemetery Windin jäsenet sekä KSI:n työntekijät nähtyään mitä he olivat tehneet Ratchetille ja Leadfootille. Hän kuitenkin saa selville, että transformereiden luojiksi itseään kutsuva tuntematon avaruusoliorotu oli antanut palkkionmetsästäjä Lockdownille tehtävän toimittaa hänet heille. Mutta hänet autetaan vapaaksi ja he käyvät Hongkongissa taisteluun Galvatronia ja muita KSI:n hallinnasta riistäytyneitä keinotekoisia transformereita vastaan. Mutta heillä on alivoima, joten Optimus ottaa uudeksi aseekseen yhden aluksessa olevista miekoista ja vapauttaa neljä Dinobottia, dinosauruksiksi muuntautuvat barbaariset soturit. Optimus ratsastaa itse heidän johtajansa, Grimlockin, selässä. Lopulta hän käy kaksintaisteluun Lockdownia vastaan ja sen aika hän tappaa Attingerin estääkseen tätä tappamasta Cadea. Mutta Lockdown saa tilaisuuden lävistää Optimuksen tämän omalla miekalla. Cade ja Bumblebee kuitenkin vievät Lockdownin huomion, kunnes Optimus pääsee vapaaksi ja tappaa palkkionmetsästäjän. Taistelun loputtua Optimus päättää lähteä Maasta etsiäkseen itse luojansa käsiinsä. Tätä ennen hän antaa Dinobottien elää vapaina ja jättää muut Autobotit suojelemaan ihmisiä.


title: Optimus Prime

text: Täysin yhdysvaltalaisten luomassa animaatiosarjassa Optimus Prime on vielä nuori komentaja, kokemattomalle ryhmälle, joita pidetään tehokkaana ainoastaan avaruussiltojen huoltamiseen. Optimus on synnynnäinen johtaja, joka on oiva suunnitelmien luomisessä sekä improvisoimisessa. Hän on vaatimaton, nöyrä, ystävällinen ja kannustava, mutta tehtävien aikana Optimus muuttuu vakavaksi, joka osaa kuitenkin suhtautua tehtävien aikana ymmärtäväisesti, eikä vaadi kunnioitusta komentelemalla, kuten Megatron. Hän löytää vahingossa ryhmänsä kanssa Ikikipinän ja pian he saavat Megatronin johtaman Decepticon ryhmän kimppuunsa. Taistelun syntyessä heidän aluksensa vioittuu ja ryhmä putoaa maapallolle, jossa he ovat horroksessa 50 vuotta. Herättyään he alkavat tutkia kaupunkia nimeltä Detroit. Optimus ottaa tehtäväkseen suojella maan asukkaita ja Ikikipinää hinnalla millä hyvänsä.


title: Optimus Prime

text: Kirjan "" mukaan Optimus Prime oli alun perin yksi 13 alkuperäisestä Primesta. Hän syntyi heistä viimeisenä ja toimi sovittelijana pyrkien aina pitämään muut Primet yhtenäisinä. Yhtenäisyyden murruttua ja Primejen päätettyä tehdä tilaa tuleville sukupolville Optimus lähti Cybertronin ytimeen, mutta varmisti kipinänsä päätyvän yhdelle tulevaisuuden transformereista, jotta hän kykenisi tuntemaan näiden tarpeet. Evoluution aikakaudella syntyi hänen uusi inkarnaationsa, joka myöhemmin sai nimen Orion Pax. Orion ei muistanut mitään entisestä elämästään mutta säilytti saman viisauden ja oikeudentajun, joka hänellä oli kerran ollut. Lisäksi yksi hänen entisistä tovereistaan, historioitsija Alpha Trion, tunnisti hänet ja otti oppilaakseen Iaconin arkistoihin. Orion työskenteli siellä monta aikakautta, kunnes nousi Autobottien johtajaksi ja sai alkuperäiset muistonsa sekä vanhan nimensä takaisin Johtajuuden Matriisin mukana.


title: Optimus Prime

text: Romaanissa "" toimittuaan arkistovirkailijana vielä Cybertronin Kultakauden jälkeen Orion Pax ystävystyi gladiaattorin kanssa nimeltä Megatron, koska he molemmat kapinoivat kansalaisia epätasa-arvoisesti kohtelevaa järjestelmää vastaan. Mutta tajuttuaan Megatronin havittelevan itselleen vain Primen asemaa ja että tämä olisi valmis kaatamaan hallituksen voimatoimin, Orion vastusti tätä ja ehdotti sopuisampaa ratkaisua. Cybertronin Suurneuvoston jäsenet pitivät Orionia Primen aseman arvoisena. Mutta Megatron oli tästä pettynyt ja aloitti välittömästi sisällissodan.


title: Optimus Prime

text: "issa" Optimuksella ei ollut alun perin minkäänlaista kokemusta johtajuudesta. Hän joutui ottamaan haltuunsa Autobottien johtajuuden, kun edellinen johtaja, Zeta Prime, oli kaapattu. Lopulta Zeta Prime kuoli ja Optimuksesta, viimeisestä Primesta, tulee lopullisesti uusi johtaja. Optimus käyttää aseinaan ionitykkiä ja energonkaksoiskirvestä ja muuntautuu panssaroiduksi rekaksi.


title: Optimus Prime

text:
Animaatiosarjassa "" Optimus on suuri, vahva ja viisas Autobottien johtaja, joka tekee kaikkensa suojellakseen ihmisiä sodalta Decepticoneja vastaan. Hän välittää kovasti muista ja on nähnyt paljon taisteluita. Optimuksen ulkomuoto sarjan kahdella ensimmäisellä kaudella muistuttaa kovasti hänen elokuvasarjan versiotaan.
Ensimmäisen kauden lopussa kun Optimus käytti Johtajuuden Matriisia vaivuttaakseen Unicronin takaisin staasiin, hän menetti Primejen viisauden lisäksi myös kaikki muistonsa luullen olevansa yhä arkistovirkailija Orion Pax. Mutta lopulta Jack Darby palautti hänen muistonsa Vector Sigmalta ladatulla kopiolla Primejen viisaudesta. Toisen kauden aikana Optimus sai väliaikaisesti käsiinsä Tähtimiekan, josta Matriisin voima alun perin oli peräisin. Kauden lopussa kun Decepticonit löysivät Autobottien tukikohdan, Optimus jäi sinne tuhotakseen maasillan, jotta hänen tovereidensa piilopaikat eivät paljastuisi.


title: Optimus Prime

text: "Beast Hunters" -kaudella Optimus oli pahasti haavoittunut tukikohdan tuhosta. Smokescreen palasi ja vei hänet turvaan. Kun vasara nimeltä Solus Primen Paja oli haettu Decepticonien hallusta, Optimus toivoi Smokescreenista uutta Primea käyttämään Pajan viimeisiä voimia Cybertronin korjaamiseen. Mutta Smokescreen ojensikin Pajan Optimuksen käteen, jolloin sen voimat rakensivat Optimukselle uuden robottikehon, joka muistutti sarjan "" versiota.


title: Altti Holmroos

text: Altti Holmroos on saaristokirjailija ja vapaa toimittaja. Hän on julkaissut lukuisia lehtijuttuja sekä kirjoja pääasiassa Suomen lounaissaaristosta, luonnosta ja historiasta. Hän avustaa säännöllisesti Saaristouutisia sekä Radio Majakkaa. Hänen kirjallinen ominaispiirteensä on otsikoinnissa poikkeuksetta esiintyvä alkusointu, jonka myötä hän onkin ammattipiireissä saanut lempinimen "Alkusointu-Altti".


title: Altti Holmroos

text: Holmroos on aiemmin esiintynyt myös oppaana Rosita oy:n saaristoristeilyillä.


title: Leo Sarri

text: Leo Sarri (oik. Saxberg, 20. elokuuta 1903 Helsinki – 2. lokakuuta 1986 Helsinki) oli suomalainen näyttelijä ja Suomen Filmiteollisuuden järjestäjä.


title: Leo Sarri

text: Sarri tuli järjestäjä-näyttelijäksi Suomen Filmiteollisuuden palvelukseen ja Suomen Kansallisteatteriin vuonna 1936. Hän aloitti elokuvauransa avustajana klassikkoelokuvassa "Pohjalaisia" (1936). Aiemmin hän oli työskennellyt järjestäjänä ja näyttelijänä muun muassa Tampereella ja Viipurissa. Elokuvassa ja teatterissa hän työskenteli paljon muun muassa Edvin Laineen kanssa.


title: Leo Sarri

text: Sarri on toiminut 67 kotimaisessa elokuvassa. Hän toimi järjestäjänä 53 elokuvassa ja näyttelijänä 33 elokuvassa. Sarri toimi järjestäjänä muun muassa elokuvissa "Tuntematon sotilas" (1955) Arvo Kuuslan ohella, "Professori Masa" (1950), "Katupeilin takana" (1949) ja "Sven Tuuva" (1958). Sarrin useimmat näyttelijäroolit olivat vain pieniä avustajatehtäviä, suurimpiin rooleihin lukeutuu muun muassa Nihalan Eino-isännän rooli elokuvassa "Lapseni on minun" (1940). Hänen viimeinen elokuvaroolinsa oli vanhan palvelijan Eklundin osa Edvin Laineen ohjaamassa elokuvassa "Pikku Suorasuu" (1962).


title: Leo Sarri

text: Hänen veljensä oli Tampereen Teatterissa pitkän uran tehnyt näyttelijä Nestor Sarri.


title: Tommy Burns

text: Thomas ”Tommy” Burns (16. joulukuuta 1956 – 15. toukokuuta 2008) oli skotlantilainen jalkapallovalmentaja ja entinen pelaaja.


title: Tommy Burns

text: Tommy Burns pelasi urallaan 352 liigaottelua ja teki 56 maalia Glasgow Celticin paidassa. Burns siirtyi Celticiin Maryhill FC:stä 1973 ja debytoi Celtic-paidassa 1975 ottelussa Kilmarnockia vastaan. Burns jätti Celticin 1989 ja siirtyi Kilmarnockiin, jossa lopetti pelaajauransa 1992.


title: Tommy Burns

text: Burns aloitti valmennusuransa Kilmarnockissa 1992 ja nosti seuran pääsarjatasolle kauden 1992–93 päätteeksi. 1994–95 Burns nousi Celticin päävalmentajaksi. Hän toi joukkueeseen hyökkäävän ja liikkuvan pelityylin, mutta joukkue ei onnistunut rikkomaan paikallisvastustaja Rangersin mahtia Skotlannin kentillä ja 1997 Burns sai potkut.


title: Tommy Burns

text: 1998 Burnsista tuli englantilaisseura Readingin päävalmentaja. Menestys jäi vaatimattomaksi ja 1999 hän sai tehdä tilaa Alan Pardew'lle.


title: Tommy Burns

text: Burns toimi myöhemmin Skotlannin jalkapallomaajoukkueen apuvalmentajana sekä Berti Vogtsin että Walter Smithin alaisena. Vuodesta 2005 lähtien Burns oli mukana Celticin valmennusorganisaatiossa.


title: Tommy Burns

text: Vuonna 2006 Burnsin kerrottiin sairastuneen ihosyöpään. Hoidot auttoivat hyvin, mutta syöpä havaittiin uusiutuneen maaliskuussa 2008. Tämän jälkeen hän sai hoitoa sekä Ranskassa että Glasgow'ssa. Hän kuoli syöpään toukokuussa 2008.


title: Paco Pavón

text: Francisco "Paco" Pavón Barahona (s. 9. tammikuuta 1980 Madrid, Madridin maakunta, Espanja) on espanjalainen jalkapalloilija, pelipaikaltaan puolustaja. Hän edustaa Espanjan pääsarjassa Primera Divisiónissa pelaavaa Real Zaragozaaa.


title: Paco Pavón

text: Pavón on Real Madridin kasvatti. Hän on maininnut suurimmaksi esikuvakseen Real Madridin ja Espanjan maajoukkueen entisen puolustajan Fernando Hierron, jonka kanssa hän sai pelata ammattilaisuransa ensimmäisinä vuosina. Hän nousi seuran edustusjoukkueen aloituskokoonpanoon ensimmäistä kertaa kaudella 2001–2002 ja pelasi kauden aikana kaikkiaan 28 sarjaottelussa. Lisää vastuuta tuli Mestarien liigassa, jonka Real Madrid lopulta voitti. Pavón kuului Realin vakiomiehistöön myös kahdella seuraavalla kaudella, joista ensimmäisellä hän oli mukana voittamassa Espanjan pääsarjamestaruutta. Kaudesta 2004–2005 lähtien Pavón jäi vähemmälle peliajalle aluksi Iván Helgueran ja uuden hankinnan Walter Samuelin vietyä paikan avauskokoonpanossa ja sittemmin pienten loukkaantumisten vietyä parhaan pelikunnon. Kaudella 2006–2007 Pavón esiintyi vain kahdessa Espanjan cupin ottelussa. Pavónin sopimus Real Madridin kanssa päättyi kesällä 2007, ja hän siirtyi neljävuotisella sopimuksella Real Zaragozaan.


title: Paco Pavón

text: Pavónin nimen voi yhdistää käsitteeseen "Zidanes y Pavones", joka viittaa Real Madridin entisen puheenjohtajan Florentino Pérezin harjoittamaan politiikkaan hankkia joukkueesen Zinédine Zidanen kaltaisia kalliita huippupelaajia ja samalla tukea Pavónin kaltaisia seuran omia kasvatteja.


title: Fotoluminesenssi

text: Fotoluminesenssissa atomiin osuva fotoni virittää elektronin ylemmälle viritystilalle, jonka purkautuessa atomi säteilee valoa. Viritystilan purkautuessa voi atomi emittoida joko samanenergiaisen fotonin, kaksi tai useampia fotoneita, joiden yhteenlaskettu energia on yhtä suuri kuin alkuperäisen, tai pienempienergiaisen fotonin, jolloin osa energiasta muuttuu lämmöksi. Fotoluminesenssissa on kyse valoilmiöstä, joka syntyy kun fotoluminoivaan aineeseen osuu fotoni – täten se eroaa muista luminesenssi-ilmiöistä, kuten kemiluminesenssista ja sonoluminesenssista. Fotoluminesenssi on yksi luminesenssi-ilmiön alalajeista.


title: Fotoluminesenssi

text: Fotoluminesenssiin perustuvat fluoresenssi, jossa fotoluminesenssi tapahtuu heti virittymisen jälkeen, ja fosforenssi, jossa fotoluminesenssi tapahtuu hitaasti.


title: Jenpeg

text: Jenpeg on kylä Manitoban provinssissa Kanadassa. Se sijaitsee Manitoba Provincial Road 373 -maantien varrella Nelsonjoen muodostaman Cross Lake -järven etelärannalla ja linnuntietä noin 525 kilometriä pohjoiseen Winnipegistä sekä noin 120 kilometriä etelään Thompsonista. Järven itärannalla 19 kilometrin päässä koillisessa sijaitsee Cross Laken kylä.


title: Jenpeg

text: Jenpegissä sijaitsee Nelsonjokeen rakennettu Jenpegin vesivoimala. Se on rakennettu vuosina 1972–1979 ja sen omistaa sähköyhtiö Manitoba Hydro.


title: Nightmare (yhtye)

text: Nightmare (jap.ナイトメア, Naitomea) on japanilainen visual kei-yhtye, joka on perustettu vuonna 2000. Nightmare on tullut entistä tunnetummaksi muun muassa animesarjojen Death Note ja Claymore avulla, joissa soivat kappaleet "the WORLD" ja "Raison d'etre".


title: Nightmare (yhtye)

text: Yhtyeen musiikki on raskasta rockia yhdistettynä vahvaan bassolinjaan. Tavallisesti kappaleet ovat nopeita ja sähkökitaroiden osuus kuuluu musiikissa voimakkaasti yhdistettynä laulaja Yomin syvään ääneen, mutta joskus yhtye tekee myös hitaampia kappaleita. Ensimmäisen singlensä, jonka nimi on "-Believe-", Nightmare julkaisi elokuussa 2003.


title: Nightmare (yhtye)

text: Vuonna 2004 Nightmare julkaisi ensimmäisen DVD:n ja maxi-singlen hulluna alter ego -yhtyeenä Sendai Kamotsuna.


title: Nightmare (yhtye)

text: Yomin monipuolinen ääni taipuu niin huutoon kuin kauniisiin ja melodisiin säveliin; häntä verrataankin usein Dir en greyn Kyoon. Ni~Ya on yhtyeen basisti. Rumpali Ruka kirjoittaa suurimman osan kappaleista. Sakito on yhtyeen johtaja. Hän säveltää Rukan jälkeen eniten ja soittaa nopeita ja taidokkaita tuplaraitoja kitaralla Hitsugin kanssa.


title: Nightmare (yhtye)

text: Nightmaren suurimpia musiikillisia vaikuttajia ovat X Japan sekä Luna Sea.


title: Cross Lake

text: Cross Lake voi viitata seuraaviin maantieteellisiin kohteisiin:


title: Ron Dekker

text: Ronald ("Ron") Dekker (s. 30. kesäkuuta 1966, Deventer) on entinen alankomaalainen rintauintiin erikoistunut uimari. Hän oli lyhyen radan spesialisti, ja hän voitti hopeamitalin lyhyen radan MM-kilpailuissa 1993. Lisäksi Dekker voitti yhden kullan ja viisi hopeaa Lyhyen radan EM-kilpailuissa.


title: Wimbledonin tennisturnaus 2006

text: Wimbledonin tennisturnaus 2006 alkoi 26. kesäkuuta 2006, ja päättyi 9. heinäkuuta 2006. Miesten kaksinpelin voitti Roger Federer, ja naisten kaksinpelin Amélie Mauresmo.


title: Cross Lake (Nelsonjoki)

text: Cross Lake on järvi Nelsonjoen yläjuoksulla Manitoban provinssissa Kanadassa. Järvi sijaitsee noin 530 kilometriä pohjoiseen Winnipegistä ja noin 100 kilometriä etelään Thompsonista. Sen kokonaispinta-ala on noin 755 km², pienimmillään sen pinta-ala on noin 590 km². Jenpegin ja Cross Laken kylät sijaitsevat järven rannalla.


title: Alan Pardew

text: Alan Pardew (s. 18. heinäkuuta 1961 Wimbledon) on englantilainen jalkapallovalmentaja ja entinen keskikenttäpelaaja.


title: Alan Pardew

text: Pardew pelasi uransa alkuvaiheilla Yeovil Townissa. Vuonna 1987 Pardew siirtyi 7 500 punnalla Yeovilista Crystal Palaceen. Crystal Palacessa Pardew pelasi uransa parhaat vuodet. Pardew teki maalin vuoden 1990 FA Cupin välieräottelussa Liverpoolia vastaan, kun Crystal Palace voitti ottelun 4–3 ja eteni finaaliin. Finaalissa Crystal Palace pelasi 3–3-tasapelin Manchester Unitedin kanssa, mutta hävisi uusintafinaalin 1–0. Vuonna 1991 Pardew siirtyi Charltoniin ja sieltä 1995 lainalle Tottenhamiin. Vuonna 1995 Pardew siirtyi Barnetiin, jossa hän toimi pelaaja-apuvalmentajana Terry Bullivantin toimiessa päävalmentajana. Vuonna 1997 Bullivantista tuli Readingin päävalmentaja ja hän otti Pardew'n mukaansa. Pardew ei pelannut Readingissa otteluakaan vaan päätti uransa ja ryhtyi valmentajaksi.


title: Alan Pardew

text: Pardew'n valmennusura alkoi Terry Bullivantin apuvalmentajana Readingissa. Bullivant sai potkut 1998 ja hänet korvasi Tommy Burns. Skotlantilainen Burns sai kuitenkin lähteä 1999 ja Pardew nostettiin seuran päävalmentajaksi. Pardew nosti Readingin kauden 2001–2002 päätteeksi Englannin 1. divisioonaan. Seuraavalla kaudella, joka jäi Pardew'n viimeiseksi Readingissa, joukkue oli nousta valioliigaan, mutta hävisi karsinnoissa Wolverhamptonille.


title: Alan Pardew

text: Kauden 2003–2004 alussa Pardew jätti ykkösdivisioonassa toisena olleen Readingin ja siirtyi West Hamin päävalmentajaksi. Pardew'n sopimuksessa ollut pykälä mahdollisti siirtymisen ylemmällä sarjatasolla pelaavaan joukkueeseen, mutta West Ham pelasi Readingin kanssa samalla sarjatasolla. Pardew kuitenkin oli tiukka ja jätti Readingin virallisesti syyskuussa 2003. West Ham maksoi Pardew'sta 380 000 puntaa ja sai hänet päävalmentajakseen.


title: Alan Pardew

text: Pardew nosti West Hamin valioliigaan kauden 2004–2005 päätteeksi ja ensimmäisellä kaudella ylimmällä sarjatasolla West Ham pelasi loistavasti ja Pardew nappasi sulan hattuunsa johdattamalla joukkueen FA Cupin finaaliin 2006. Joukkue kuitenkin hävisi tiukan taiston jälkeen finaalin Liverpoolille rangaistuspotkukilpailun jälkeen.


title: Alan Pardew

text: Pardew'n kolmas kausi West Hamin peräsimessä alkoi kurjasti ja joulukuussa 2006 West Ham United erotti Pardew'n päävalmentajan paikalta. Hänet korvasi entinen Charlton-valmentaja Alan Curbishley. Pardew'sta tuli jouluaattona 2006 Charltonin päävalmentaja, kun epäonnistunut Les Reed sai väistyä.


title: Alan Pardew

text: Pardew'n ura Charltonissa ei sujunut hyvin. Seura putosi hänen alaisuudessaan Mestaruussarjaan eikä onnistunut palaamaan Valioliigaan. Kaudella 2008–2009 Charlton vajosi Mestaruussarjan häntäpäähän ja Pardew sai potkut tehtävistään marraskuussa 2008.


title: Alan Pardew

text: Pardew palasi valmennustehtäviin heinäkuussa 2009 siirryttyään Englannin ykkösliigaan pudonneen Southamptonin päävalmentajaksi. Hän sai potkut Southamptonista elokuussa 2010.


title: Alan Pardew

text: Joulukuussa 2010 Pardew allekirjoitti vuoteen 2016 ulottuvan sopimuksen Valioliigassa pelaavan Newcastle Unitedin kanssa. Hän korvasi suositun Chris Hughtonin, joka sai yllättäen potkut. Newcastle sijoittui kaudella keskikastiin. Kaudella 2011–2012 Pardew johdatti Newcastlen peräti viidenneksi ja sekä Valioliiga että valmentajayhdistys palkitsivat hänet vuoden parhaana valmentajana. Kaudella 2012/13 joukkueen sijoitus romahti ja europeleihin oikeuttavat sijoitukset olivat vain edelliskauden muisto. Pelit Eurooppa-liigassa päättyivät karsintoihin ja Valioliigassa Newcastle oli lopulta 16:s. Kaudella 2013/14 Pardew palautti Newcastlen niukasti 10 parhaan joukkoon. Hän jätti Newcastle Unitedin vuodenvaihteessa 2015 ja siirtyi Crystal Palacen päävalmentajaksi. Pardew'n johdolla seura pelasi vahvan kevätkauden ja sijoittui lopulta Valioliigassa kymmenenneksi, mikä oli seuran historian paras saavutus.


title: Alan Pardew

text: Pardew’n ensimmäinen täysi kausi 2015–2016 Crystal Palacen peräsimessä oli kaksijakoinen. Syksyn hyvät peliesitykset ja voitot esimerkiksi Chelseasta ja Liverpoolista nostivat joukkueen taistelemaan jopa europelipaikoista. Kevätkaudella joukkue ajautui 14 ottelun voitottomaan putkeen ja putosi sarjataulukossa alaspäin ollen lopulta sijalla 15, vain viisi pistettä putoamisviivan yläpuolella. FA Cupissa Crystal Palace menestyi paremmin ja Pardew johdatti joukkueensa aina loppuotteluun saakka. Välierissä kukistui Watford maalein 2–1. Loppuottelussa Manchester United oli vahvempi tiukan taistelun ja jatkoajan jälkeen maalein 2–1. Kausi 2016–2017 alkoi Crystal Palacen kannalta huonommin ja Pardew sai potkut 22. joulukuuta 2016, kun Palace ei ollut onnistunut voittamaan kuin yhden 11 ottelusta.


title: Alan Pardew

text: Joulukuun alussa 2017 Pardew'sta tuli Valioliigan häntäpäähän juuttuneen West Bromwichin päävalmentaja. Pardew ei saanut West Bromwichin peliä kulkemaan edeltäjäänsä Tony Pulisia paremmin, vaan joukkue vajosi entistä syvemmälle Valioliigan putoamisviivan alapuolelle. West Brom voitti Pardew'n alaisuudessa lopulta vain yhden pelaamistaan 18 liigaottelusta ja seurajohto erotti hänet huhtikuun alussa 2018, kun West Brom oli vajonnut Valioliigan viimeiseksi.


title: Cross Lake (Kanada)

text: Cross Lake on kahden toisistaan riippumattoman, lähekkäisen asutuskeskuksen nimi. Varsinainen Cross Laken asutuskeskuksen muodostaa Cross Lake Indian Reserve -intiaanireservaatti, kun taas toinen, pienempi kylä sijaitsee läheisellä valtion maalla. Molemmat kylät sijaitsevat Nelsonjoen varrella Manitoban provinssissa Kanadassa, noin 520 kilometriä pohjoiseen Winnipegistä ja noin 120 kilometriä etelään Thompsonista paikassa, jossa Nelsonjoki laskee Cross Lake -järveen. Molemmista kylistä on tieyhteys Provincial Road 373:lle.


title: Cross Lake (Kanada)

text: Kanadan vuoden 2011 väestönlaskennan mukaan Cross Lakessa oli 388 asukasta, jotka asuivat yhteensä 114 yksityisessä asumuksissa. Viereiset reservaatit Cross Lake 19, Cross Lake 19A ja Cross Lake 19E mukaan lukien alueen yhtenäinen väkiluku oli 4,710 vuonna 2011.


title: Mara Kakko

text: Martti ”Mara” Kakko (s. 30. joulukuuta 1940 Mikkeli) on suomalainen elokuvaaja. Kakko on Kari Sohlbergin ohella toiminut Spede Pasasen elokuvien elokuvaajana. Kakko on kuvannut ja ohjannut myös monia lyhytfilmejä. Toisinaan hän vilahti myös pienissä sivurooleissa Speden elokuvissa.


title: Wipro Technologies

text: Wipro Limited (Western India Products Limited) on intialainen monikansallinen digitaalista strategiaa, IT-konsultointi- ja järjestelmäintegraatiopalveluita tarjoava yritys, jonka pääkonttori on Bangaloressa Intiassa.


title: Wipro Technologies

text: Wipro Limited yhtiöitti muut kuin IT-liiketoimintansa erilliseen yritykseen nimeltä Wipro Enterprises Limited 31.3.2013 alkaen.


title: Wipro Technologies

text: Yhtiön perusti Mohamed Premji 29.12.1945 Mumbaissa nimellä "Western India Vegetable Products Limited", joka myöhemmin lyhennettiin muotoon 'Wipro'. Yhtiö aloitti toimintansa kasviöljyjen ja puhdistettujen öljyjen valmistajana Mumbaissa, Intian Maharashtrassa. Tuotenimiä olivat Kisan, Sunflower ja Camel. Yhtiön logon auringonkukka kuvastaa alkuperäisen liiketoiminnan tuotteita.


title: Wipro Technologies

text: Vuonna 1966 Mohamed Premjin kuoleman jälkeen hänen poikansa Azim Premji palasi Intiaan Stanfordin yliopistosta ja siirtyi Wipron hallituksen puheenjohtajaksi 21-vuotiaana.


title: Wipro Technologies

text: 1970- ja 1980-luvuilla yhtiö muutti painopistealuettaan tuolloin Intiassa orastavan IT- ja tietokonealan suuntaan. Yhtiön nimi muutettiin 7. kesäkuuta 1977 "Wipro Products Limitediksi".


title: Wipro Technologies

text: Vuonna 1980 Wipro aloitti IT-alalla. Vuonna 1982 nimi vaihtui "Wipro Limitediksi". Samaan aikaan Wipro jatkoi laajentumistaan kuluttajatuotteiden alueella tulsipohjaisella perhesaippualla nimeltään Ralak ja ihosaippualla nimeltään Wipro Jasmine.


title: Wipro Technologies

text: Vuonna 1988 Wipro laajensi tuotelinjaansa järeisiin teollisiin sylintereihin ja mobiileihin hydraulisiin sylintereihin. Yhteishanke yhdysvaltalaisen General Electric-yhtiön kanssa nimellä Wipro GE Medical Systems Pvt. Ltd. perustettiin vuonna 1989 diagnoosi- ja kuvantamistuotteiden valmistusta, myyntiä ja huoltoa varten. Myöhemmin vuonna 1991 lanseerattiin kippausjärjestelmät ja Eatonin hydrauliset tuotteet. Wipro Fluid Power -divisioona kehitti vuonna 1992 vakiomuotoisia hydraulisia sylintereitä rakennuslaitteille ja kuorma-autojen kippausjärjestelmille. Markkinoille tuotiin vuonna 1990 "Santoor"-talkkijauhe ja "Wipro Baby Soft" -sarja, joka sisälsi vauvojen hygieniatarvikkeita.


title: Wipro Technologies

text: Vuonna 1995 Wipro perusti ulkomaan suunnittelukeskuksen nimeltä Odyssey 21 kehittyneen teknologian projektien ja projektikehityksen tarjoamiseen ulkomaisille asiakkaille. Wipro Infotech ja Wipro Systems fuusioitiin Wiproon saman vuoden huhtikuussa. Viisi Wipron valmistus- ja kehityslaitoksista sai ISO 9001 -sertifioinnin vuosien 1994–95 aikana. Vuonna 1999, Wipro hankki Wipro Acer -nimisen yhtiön. Wiprosta tuli kannattavampi monialayritys, jolla oli uusia tuotteita kuten Wipro SuperGenius -tietokoneet. Vuonna 1999 tuote oli yksi niistä Intian PC-tuotteista, jotka saivat yhdysvaltalaisen National Software Testing Laboratoryn (NSTL) sertifikaatin vuoden 2000 (Y2K) vaatimustenmukaisuudesta kaikissa malleissa.


title: Wipro Technologies

text: Wipro Limited yhdisti voimansa globaalin tietoliikennealan jätin KPN:n (Royal Dutch Telecom) kanssa yhteisyrityksessä nimeltä "Wipro Net Limited", joka tarjoaa internet-palveluita Intiassa. Vuosi 2000 oli vuosi, jona Wipro lanseerasi Internet- ja telealan toimittajille tarkoitetut yhtyvien verkkojen ratkaisut nimeltä Wipro OSS Smart ja Wipro WAP Smart. Samana vuonna Wipro listautui New York Stock Exchangeen. Vuoden 2000 alussa Wipron varapuheenjohtaja Vivek Paul ja Azim Premji lähestyivät KPMG Consulting -yhtiön varapuheenjohtajaa Keyur Patelia ja CEO:ta Rand Blazeria megaluokan ulkoistusyhteishankkeen muodostamiseksi näiden kahden yrityksen välillä.


title: Wipro Technologies

text: Helmikuussa 2002 Wiprosta tuli ensimmäinen ohjelmistoteknologia- ja palveluyritys Intiassa, joka sai ISO 14001 -sertifioinnin. Wipro sai myös ISO 9000 -sertifioinnin ensimmäisenä ohjelmistoyrityksenä, ja SEI CMM Talso 5 -sertifioinnin vuonna 2002. Wipro Consumer Care and Lighting Group tuli energiansäästölamppujen markkinoille Wipro Smartlite -tuotemerkin lampuilla. Yhtiö kasvoi ja oli nopeimmin varallisuutta kasvattanut intialainen yritys viiden vuoden jaksolla 1997–2002. Samana vuonna lanseerattiin Wipron omat, Intelin Centrino -mobiiliprosessorin sisältävät kannettavat tietokoneet. Wipro solmi myös sopimuksen Chandrikan omistajien kanssa heidän saippuansa markkinoimisesta yksinoikeudella tietyissä Intian osavaltioissa. Se perusti kokonaan omistetun tytäryhtiön nimeltä Wipro Consumer Care Limited, joka valmistaa kulutustavaroita ja valaistustuotteita. Vuonna 2004 Wipro liittyi miljardin dollarin klubiin. Se teki myös yhteistyötä Intelin kanssa i-shikhsha-koulutusratkaisun hyväksi. Vuonna 2006 Wipro osti cMango Inc.:in, yhdysvaltalaisen teknologiainfrastruktuurin konsulttiyrityksen sekä Enablerin, joka on eurooppalaisen vähittäismyynnin ratkaisujen toimittaja. Vuonna 2007 Wipro allekirjoitti ison sopimuksen Lockheed Martinin kanssa. Se myös solmi lopullisen sopimuksen Oki Techno Centre Singapore Pte Ltd:n (OTCS) ostosta ja allekirjoitti tutkimus- ja kehitysyhteistyösopimuksen Nokia Siemens Networksin kanssa Saksassa. Vuonna 2008 nähtiin Wipron mukaantulo puhtaan energian liiketoimintaan Wipro Eco Energy -yhtiön myötä. Huhtikuussa 2011 Wipro allekirjoitti sopimuksen Science Applications International Corporationin (SAIC) kanssa sen kaupallisen liiketoimintayksikön globaalin öljy- ja kaasutietoteknisen toiminnan ostosta. Vuonna 2012 nähtiin Wipron 17. osto IT-liiketoiminnassa, kun se osti australialaisen analyysituoteyrityksen nimeltä Promax Applications Group (PAG) 35 miljoonalla Yhdysvaltain dollarilla. Wipro oli suurin H-1B-viisumilla Yhdysvalloissa työskentelevien ammattilaisten työnantaja vuonna 2012.


title: Wipro Technologies

text: Vuonna 2012 Wipro Ltd. siirsi Kuluttajapalvelut & Valaistus (sis. huonekaluliiketoiminta), Infrastruktuuritekniikka (Hydrauliikka & Vesiliiketoiminta), ja Lääketieteellisen diagnostiikan tuotteet & palvelut -liiketoimintojen erillisyhtiöksi nimeltään "Wipro Enterprises Ltd." Wipron jakautuminen astui voimaan 31. maaliskuuta 2013.


title: Wipro Technologies

text: Wipro on tehnyt strategisia, sekä orgaanisia että epäorgaanisia, investointeja Manner-Euroopan markkinoille jo yli vuosikymmenen ajan. Tämä näkyy vahvana läsnäolona Euroopassa useilla toimipaikoilla erityisesti neljällä alueella (Saksa/ Itävalta/ Sveitsi, Benelux, Ranska ja Pohjoismaat). Paikallinen toimitusorganisaatio ja voimavarat, sekä paikallinen konesali Saksassa alleviivaavat Wipron vahvaa asemaa alueella. Wipro panostaa Eurooppaan keskeisinä kasvumarkkinoina. Yhtiö perusti Euroopan organisaation huhtikuussa 2014. Sen pääkonttori on Frankfurt am Mainissa Saksassa ja sillä on paikallinen johtoryhmä.


title: Wipro Technologies

text: Yhtiö on rakentanut paikallista läsnäoloaan merkittävästi, ja lähes 50 % sen alueella työskentelevästä henkilöstöstä on palkattu paikallisesti. Tämä sisältää kaikki Wipron maajohtajat alueella. Wipro on myös ryhtynyt vuorovaikutukseen paikallisten yliopistojen ja alueen kauppakorkeakoulujen kanssa vastavalmistuneiden koulutusohjelmaansa varten.


title: Wipro Technologies

text: Pohjoismaat on ollut Wipron painopistealue vuodesta 1999, jolloin Wipro aloitti teknologisen ja tuotetutkimus- ja -kehitysyhteistyön kahden maailman suurimman telealan laitevalmistajan kanssa ja perusti ensimmäisen myyntikonttorinsa Tukholmaan vuonna 2006. Vahvalla läsnäolollaan useiden Pohjoismaissa sijaitsevien toimipaikkojen ja paikallisten tiimien kautta, Wipro on luonut vahvan jalanjäljen näillä markkinoilla. Wiprolla on alueella vahva, kasvava tiimi, joka koostuu yli 35 %:sti paikallisesta työvoimasta. Yhtiö suunnittelee tämän määrän merkittävää lisäämistä osana vahvan laajentumisen suunnitelmia. Wipron läsnäolo Pohjoismaissa: Pääkonttori: Tukholma, Ruotsi. Myyntikonttorit: Helsinki, Turku, Tukholma, Oslo. Toimituskeskukset: Turku, Espoo, Helsinki ja Oulu.


title: Wipro Technologies

text: Joustavalla liiketoimintamallillaan Wipro keskittyy Pohjoismaissa muutoksen aikaansaaviin liiketoimintaratkaisuihin, tarjoaa resursseja asiakasprojekteihin ja integroi globaaleihin tuotteisiinsa. Pohjoismaissa Wipro ja Sofigate ovat yhdistäneet voimansa lanseeratakseen kolmannen sukupolven IT-palveluita Pohjoismaiden markkinoille. Tämän kumppanuuden avulla voidaan kehittää integroitu IT-toimintojen ja toimitusten malli paremman liiketoiminnan ja ITa-alan yhteistoiminnan kautta, ja varmistaa korkea palvelun laatu pienemmillä kustannuksilla.


title: Wipro Technologies

text: 31.12. 2015 yhtiöllä oli 170.664 työntekijää. Abid Ali Neemuchwala nimitettiin Wipron CEO:ksi kun T. K. oli luopunut tehtävästä vuoden 2016 alussa.


title: Wipro Technologies

text: Wipron lähestymistapa kestävään kehitykseen on mahdollistaa sille yrityksenä ja sen asiakkaille ympäristöystävällisempi toiminta. Sitä ohjaavat asiat, joita pidetään tärkeänä työntekijöille, Intian nykyisille ja tuleville sukupolville, asiakkaille, sijoittajille, toimittajille ja yhteiskunnalle kokonaisuudessaan. Wipro on rankattu 1. sijalle vuoden 2010 intialaisista yrityksistä tehdyn arvioinnin Asian Sustainability Rating (ASR) mukaan, ja se on mukana NASDAQ Global Sustainability Indexissä sekä Dow Jones Sustainability Indexissä.


title: Wipro Technologies

text: Marraskuussa 2012 "Guide to Greener Electronics", Greenpeace rankkasi Wipron ensimmäiselle sijalle pisteluvulla 7.1/10.


title: Wipro Technologies

text: Osakkeet: Wipron osakkeet on listattu Bombayn pörssin (BSE) BSE Sensex -osakeindeksissä, ja Intian kansallisen pörssin (NSE) CNX Nifty -indeksiin. Yhtiön American Depositary Shares (ADS:t) on listattu NYSE:ssä lokakuusta 2000 lähtien.


title: Wipro Technologies

text: Osakeomistus: 30. syyskuuta 2013, 73,51 prosenttia yhtiön osakkeista oli yhtiön promoottoreiksi kutsutun perheen vallassa: Azim Premjin, hänen perheenjäsentensä, osakkuusyhtiöiden ja hänen tai perheenjäsenten perustamien säätiöiden hallussa. Loput 26,49 % osakkeista oli muiden tahojen omistuksessa.


title: Alan Curbishley

text: Llewellyn Charles Curbishley (s. 8. joulukuuta 1957 Forest Gate, Lontoo, Englanti) on englantilainen jalkapallovalmentaja ja entinen keskikenttäpelaaja.


title: Alan Curbishley

text:
Curbishley aloitti peliuransa West Hamissa 1975. Hän pelasi lontoolaisseurassa 85 ottelua ennen siirtymistään Birmingham Cityyn 1979. 1983 Curbishley siirtyi paikallisvastustaja Aston Villaan, josta 1984 Charltoniin.
1987 Curbishley lähti Charltonista Brighton & Hoveen, josta palasi takaisin Charltoniin 1990.
Curbishley toimi vuoden pelaaja-apuvalmentajana ja kaksi vuotta pelaajavalmentajana. Curbishleyn peliura päättyi Charltonissa lopullisesti 1993.


title: Alan Curbishley

text:
Alan Curbishleyn valmennusura alkoi Charltonin päävalmentajan Lennie Lawrencen apulaisvalmentajana 1990. Curbishley pelasi valmentamisen ohella vuoteen 1993 saakka.
1991 Lawrence jätti Charltonin ja Curbishleysta tuli päävalmentaja yhdessä Steve Grittin kanssa. 1995 Gritt lähti Charltonista ja Curbishley otti päävalmentajan tehtävät vastaan yksin.


title: Alan Curbishley

text: Curbishleyn ura Charltonista jatkui pitkään, syyskuussa 2005 hän juhli 600 otteluaan joukkueen päävalmentajana voitolla Birminghamista. Kaikki vuodet Charlton on säilynyt Englannin Valioliigassa.


title: Alan Curbishley

text:
Vuonna 2006 brittimedia spekuloi, että Curbishleystä tulisi Englannin jalkapallomaajoukkueen uusi päävalmentaja MM-kilpailuiden 2006 jälkeen. Kauden 2005–2006 Curbishley jätti Charltonin 15 vuoden valmennusurakan jälkeen.
Curbishleyn viimeiseksi otteluksi jäi 4–0-tappioon päättynyt ottelu Manchester Unitedia vastaan toukokuussa 2006. Ottelu oli samalla Curbishleyn 729 joukkueen peräsimessä.


title: Alan Curbishley

text: Curbishleystä ei tullut kuitenkaan maajoukkueen päävalmentajaa, kun Steve McClaren otti tehtävän vastaan toukokuussa 2006. Curbishleyn valmennusura kuitenkin jatkui joulukuussa 2006, kun hän korvasi erotetun Alan Pardew'n West Hamin peräsimessä.


title: Alan Curbishley

text: Kesällä 2008 Curbishely ajautui riitoihin West Ham Unitedin seurajohdon ja eritoten urheilujohtaja Gianluca Nanin kanssa. Pelaajasiirtoihin liittyneet erimielisyydet johtivat lopulta Curbishleyn eroamiseen tehtävistään syyskuussa 2008.


title: Alan Curbishley

text: Alan Curbishley on mm. The Whon, Marc Bolanin ja Judas Priestin managerina toimineen Bill Curbishleyn veli.


title: PricewaterhouseCoopers

text: PwC (koko nimeltään PricewaterhouseCoopers) on tilintarkastusta, veropalveluita, lakipalveluita ja liikkeenjohdon konsultointia tarjoava itsenäisten yritysten muodostama ketju ja se kuuluu maailman neljän suurimman tilintarkastusketjun joukkoon. PwC:n keskeiset kilpailijat ovat Deloitte, EY, ja KPMG.


title: PricewaterhouseCoopers

text: PwC syntyi vuonna 1998 Price Waterhousen ja Coopers & Lybrandin fuusioituessa. Yhtiön globaali liikevaihto vuonna 2014 päättyneellä tilikaudella oli 34 miljardia dollaria ja se työllistää maailmanlaajuisesti yli 195 000 henkeä 157 maassa.


title: PricewaterhouseCoopers

text: Eri maissa toimivien itsenäisten PwC-yritysten yhteistyö maailmanlaajuisen PwC-ketjun kanssa perustuu sopimukseen, jonka mukaan ketjun maailmanlaajuiset toiminnot ja kehitystoimenpiteet ovat niiden käytettävissä.


title: PricewaterhouseCoopers

text: Suomen PwC (PricewaterhouseCoopers Oy) on Suomen suurin tilintarkastus- ja konsultointipalveluita tarjoava yritys 150,07 miljoonan euron liikevaihdollaan (2018) ja noin 1000:lla työntekijällään.


title: PricewaterhouseCoopers

text: Suomen tytäryhtiön toimitusjohtajana toimii Mikko Nieminen.


title: Tommi Nikkilä

text: Tommi Nikkilä (s. 16. kesäkuuta 1977 Jyväskylän maalaiskunta) on suomalainen jääkiekkomaalivahti.


title: Tommi Nikkilä

text: Nikkilä aloitti SM-liigauransa kasvattajaseurassaan JYPissä, josta siirtyi I-divisioonaan Joensuun Jokipoikiin. Kolmen Joensuun-kauden jälkeen Nikkilä jatkoi Mestikseksi nimensä muuttaneessa sarjassa Mikkelin Jukureissa kaksi kautta ennen kuin palasi Jyväskylään, missä hän vakiinnutti paikkansa liigassa.


title: Tommi Nikkilä

text: Nikkilä pelasi JYPissä toisella rupeamallaan kolme kautta ja siirtyi sitten Tampereen Tapparaan ja sieltä kahden kauden jälkeen Pelicansiin. Kaudeksi 2010–2011 Nikkilä siirtyi italialaiseen Val Pusteria -seuraan. Kaudella 2011–2012 hän pelasi tanskalaisessa Esbjergissä ja Jukureissa. Kausina 2012–2013 ja 2013–2014 hän on pelannut Kazakstanin mestaruussarjassa Beibarys Atıraw ja Irtyš Pavlodar -seuroissa.


title: Aneurin Bevan

text: Aneurin Bevan, yleensä Nye Bevan (15. marraskuuta 1897 – 6. heinäkuuta 1960) oli walesiläinen Labour-poliitikko ja sosialisti. Hän oli puolueen vasemmiston merkittävin edustaja 1900-luvun puolivälissä. Hänen ansiokseen luetaan Britannian julkisen terveydenhuollon (National Health Service) luominen.


title: Aneurin Bevan

text: Bevan syntyi Tredegarissa Walesissä. Hänen isänsä oli köyhä kaivosmies. Bevan jätti koulunkäynnin 13-vuotiaana ja meni työhön hiilikaivokseen. Hän joutui kuitenkin muutaman vuoden päästä lopettamaan kaivostyön silmäsairauden takia.


title: Aneurin Bevan

text: Bevan kannatti nuorena liberaaleja, mutta ryhtyi sosialistiksi "Clarion"-lehden Robert Blatchfordin kirjoitusten vaikuttamana. Hänestä tuli ammattiyhdistysaktiivi, ja 19-vuotiaana hän oli osastonsa johdossa. Työnantajat pitivät häntä vallankumouksellisena ja keksivät syyn erottaa hänet, mutta liiton tuella erottaminen kumottiin. Hän sai South Wales Miners' Federationin stipendin opiskeluun Lontoossa. Vuoden 1926 yleislakon aikana Bevanista tuli yksi Etelä-Walesin työläisten merkittävimmistä johtajista.


title: Aneurin Bevan

text: Vuonna 1928 hänet valittiin kunnanvaltuustoon ja 1929 Ebbw Valesta parlamenttiin. Hän meni 1934 naimisiin toisen Labourin parlamentaarikon Jennie Leen kanssa.


title: Aneurin Bevan

text: Toisen maailmansodan aikana Bevan oli yksi alahuoneen vasemmiston johtajista. Vuoden 1945 Labourin suuren vaalivoiton jälkeen Bevan nimitettiin terveysministeriksi. Hänen vastuullaan oli National Health Servicen perustaminen. Hallitus otti 5. heinäkuuta 1948 vastuun kaikesta maan terveydenhuollosta ja tarjosi kaikille ilmaiset palvelut. Toinen suuri projekti oli slummien ja pommituksissa tuhoutuneiden asuntojen korvaaminen. Niitä valmistui 55 600 vuonna 1946, 139 600 1947 ja 227 600 vuonna 1948.


title: Aneurin Bevan

text: Bevan valittiin 1951 työvoimaministeriksi. Hän erosi pian hammashoidolle ja silmälaseille asetettujen maksujen takia. Maksut tehtiin Korean sodan kiristämän budjetin vuoksi. Kaksi muuta ministeriä, John Freeman ja Harold Wilson, erosivat samalla.


title: Aneurin Bevan

text: Viiden vuoden ajan Bevan johti Labourin vasemmistosiipeä, "bevanilaisia" (). Vuonna 1955 hän pyrki puoluejohtajaksi, mutta Hugh Gaitskell voitti hänet. Hän toimi Gaitskellin ulkoministerinä varjohallituksessa. Vuonna 1959 Bevan nimitettiin puolueen varajohtajaksi, vaikka hän kärsi jo parantumattomasta syövästä.


title: Amerikanbulldoggi

text: Amerikanbulldoggi on isokokoinen ja harvinainen koirarotu.


title: Amerikanbulldoggi

text: Amerikanbulldoggi on isokokoinen, massiivinen ja isopäinen. Uroksien säkäkorkeus on 58–68 cm ja narttujen korkeus 51–61 cm, mutta koiran koko vaihtelee käyttötarkoituksen mukaan. Amerikanbulldoggien jalat ovat vahvat, suorat ja paksuluiset. Silmät ovat keskikokoiset, väritykseltään ruskean eri sävyt. Amerikanbulldoggeilla on leveä kallo ja posket ovat selvästi lihaksikkaat. Bully- tai classic-tyyppisillä bulldoggeilla on selvästi nähtävissä päässä ja kuonossa ns. veriurat.


title: Amerikanbulldoggi

text: Amerikanbulldoggi on rauhallinen, urheilullinen ja toimelias. Rotu sopii kotikoiraksi yhtä hyvin kuin vahtikoiraksi. Omalle perheelleen amerikanbulldoggi on kiltti, mutta vaaran uhatessa perhettään se puolustaa sitä. Amerikanbulldoggi on helposti koulutettava, mutta koirakohtaisia eroja esiintyy erityisesti tarkasteltaessa eri linjoja. Koira-aggressiivisuutta periytyy rotuun sekoitettujen rotujen kautta – nämäkin yleisesti tiedossa olemassa olevien linjojen historian kautta. Nykyään amerikanbulldogit on kuitenkin niin pitkälle jalostettuja, että harvemmalla on ns. periytyvää aggressiivisuutta.


title: Amerikanbulldoggi

text: Rodun kasvattaminen Tanskassa on monien muiden koirarotujen ohella ollut kiellettyä vuodesta 2010.


title: Amerikanbulldoggi

text: On väitetty etteivät amerikanbulldoggit ole yhtä alttiita tarttuville taudeille, kuin muut koirarodut. Perusteluina tähän on rodun järkijalostus sekä hyvä perinnöllinen vastustuskyky. Bulldog-roduille ominaisia ongelmia ovat erilaiset lonkka-, nivel-, silmä- ja iho-ongelmat.


title: Amerikanbulldoggi

text: Amerikan ensimmäiset uudisasukkaat toivat amerikanbulldoggeja Euroopasta suojelemaan heidän asuintilojaan pedoilta. Rotua on käytetty muun muassa villisikojen sekä puumien metsästykseen ja hyvin pian siitä tuli uudisasukkaille hyödyllinen lemmikki. Amerikanbulldoggia on käytetty paljon työtehtävissä, minkä ansiosta se on välttynyt muotojalostukselta. Se on pysynyt suunnilleen samannäköisenä koko historiansa ajan. Jalostuksella on pyritty saamaan amerikanbulldoggista hyvä ja terve työkoira. Ennen amerikanbulldoggi tunnettiin nimellä amerikanpitbulldog ja se on nykyisellä nimellään tunnettu vasta 1980-luvulta lähtien. Rodun kantakoirista liikkuu paljon erilaisia versioita, mutta vahvimpana pidetään Alanoa eli espanjandoggia.


title: Mika Lehto

text: Mika Jorma Lehto (s. 12. huhtikuuta 1979 Vammala) on uransa lopettanut suomalainen jääkiekkomaalivahti.


title: Mika Lehto

text: Lehto aloitti pelaamisen Vammalan Palloseurassa, mutta siirtyi jo C-juniorina Porin Ässiin. Lehto pelasi useiden eri ikäluokkien maajoukkueissa, mutta ei onnistunut nousemaan ykkösmaalivahdiksi Ässissä. Hän siirtyikin Ässistä kaudeksi 2000–2001 Jyväskylän JYPiin. Jyväskylästä hän siirtyi Tampereen Tapparaan ja saavutti siellä Suomen-mestaruuden kaudella 2002–2003.


title: Mika Lehto

text: Lehto teki kaudella 2005–2006 SM-liigan ennätyksen pelattuaan runkosarjassa enemmän kuin kukaan maalivahti aiemmin. Lehto oli aiemmin osallistunut pudotuspeleihin, mutta kaudella 2006–2007 hän ei saanut niissä juuri peliaikaa. Lehdolle tuli 500 SM-liigaottelua täyteen ottelussa Tappara–Jokerit 15. marraskuuta 2007. Kausi 2008-2009 kului Lehdolta ailahtelevasti. Nollapelejä tuli vain kaksi ja voitot olivat vähissä niin Lehdolla kuin Tapparallakin. Lehdolle tuli 1. lokakuuta 2009 ottelussa JYP:iä vastaan täyteen 600 SM-liigaottelua. Lehto on SM-liigan kaikkien aikojen nollapelitilastossa viidentenä 38 nollapelillä .


title: Mika Lehto

text: Lehto lopetti uransa kauden 2009–2010 jälkeen. Hänellä oli lopettaessaan Tapparan historian eniten otteluita pelannut maalivahti 436 ottelullaan. Yhteensä Lehto pelasi 641 runkosarjaottelua. Vain Pasi Kuivalaisella on enemmän otteluita (653). Lehto siirtyi uransa jälkeen Tapparan toimiston tehtäviin.


title: Qazi Muhammad

text: Qazi Muhammad (, persiaksi قاضی محمد) (s. 1893 - 30. maaliskuuta 1947) oli Kurdistanin demokraattisen puolueen johtaja ja Neuvostoliiton tuella 22. tammikuuta 1946 perustetun Kurdistanin tasavallan presidentti.


title: Qazi Muhammad

text:
Toisen maailmansodan aikana brittiläiset joukot miehittivät Iranin eteläosan ja neuvostojoukot Iranin pohjoisosan. Mahabadin kaupunki, joka on kurdialue, jäi valloittamatta. Alueen kurdit perustivat vapautusliikkeen ja puolueen, joka tavoitteli autonomista aluetta.
Qazi Muhammadin Iranin kurdien puolue perusti Kurdistanin tasavallan ja hänestä tuli ensimmäinen Kurdistanin presidentti. Muut valtiot eivät koskaan tunnustaneet tasavallan itsenäisyyttä.


title: Qazi Muhammad

text: Tämä tasavalta kesti n. vuoden. Neuvostojoukkojen vetäydyttyä Iranin armeija otti alueen haltuunsa ja marssi Mahabadin kaupunkiin joulukuussa 1946. Qazi Muhammad hirtettiin Mahabadin keskustassa 27. maaliskuuta 1947.


title: James Vaughan

text: James Vaughan (s. 14. heinäkuuta 1988, Birmingham, Englanti) on englantilainen jalkapalloilija, joka edustaa Englannin Valioliigassa pelaavaa Norwichia. Hän on pelipaikaltaan hyökkääjä.


title: James Vaughan

text: Evertonin oma kasvatti Vaughan teki ensiesityksensä ykkösjoukkueessa 10. huhtikuuta 2005 ottelussa Crystal Palacea vastaan. Hänestä tuli silloin 16 vuoden ja 271 päivän ikäisenä seuran historian nuorin ykkösjoukkueessa pelannut pelaaja. Edellisen ennätyksen haltija Joe Royle oli ensiottelussaan 11 päivää vanhempi. Saman ottelun 84. minuutilla tekemänsä maalin ansiosta hänestä tuli myös Valioliigan nuorin maalin tehnyt pelaaja.


title: Marko Kauppinen

text: Marko Ilari Kauppinen (s. 23. maaliskuuta 1979 Mikkeli) on suomalainen entinen jääkiekkopuolustaja, joka toimii nykyään Mikkelin Jukureiden A-nuorten SM-liigajoukkueen päävalmentajana ja Suomen alle 16-vuotiaiden maajoukkueen apuvalmentajana. Hän pelasi omalla pelaajaurallaan SM-liigassa yhteensä 880 runkosarjaottelua tehopistein 91+212=303 ja keräten 687 jäähyminuuttia sekä 121 playoff-ottelua tehopistein 15+34=49 ja keräten 115 jäähyminuuttia. Kaudella 2006–2007 Kauppinen teki SM-liigan pudotuspelien puolustajien yhden kauden piste-ennätyksen tehoilla 5+12=17. Pelaajauransa viimeisellä kaudellaan 2016–2017 Kauppinen toimi Jukureiden kapteenina joukkueen seurahistorian ensimmäisellä SM-liigakaudella. Hän pelasi urallaan myös kolmena kautena Ruotsissa.


title: Marko Kauppinen

text: Elite Prospects -sivuston Matias Strozyk kuvaili Kauppista vuonna 2010 nopeasti luistelevaksi kiekolliseksi puolustajaksi, joka ei ole kuitenkaan kovin fyysinen, isokokoinen eikä vahva pelaaja.


title: Marko Kauppinen

text: 6-vuotiaana jääkiekkoilun aloittanut Kauppinen on Mikkelin Jukureiden kasvatti. Hän pelasi kasvattajaseurassaan ensimmäiset miesten pelinsä jo 16-vuotinaana kaudella 1995–1996 II-divisioonassa, jonka jälkeen hän siirtyi JYPiin. Kauppinen pelasi siellä kauden 1996–1997 vielä A- ja B-nuorissa. Hän voitti A-nuorten Suomenmestaruuden keväällä 1997. Philadelphia Flyers varasi Kauppisen 214. pelaajana . Kaudet 1997–1998 ja 1998–1999 hän pelasi suurimmaksi osaksi JYPin SM-liigajoukkueessa. Kauppinen oli JYP-vuosinaan varsin lupaava puolustaja.


title: Marko Kauppinen

text: Kauppinen siirtyi kaudeksi 1999–2000 Jokereihin, joissa voitti hopeaa keväällä 2000. Hän siirtyi kaudeksi 2001–2002 Turun Palloseuraan, jossa pelasi kevääseen 2004 asti. Kauppinen yritti tehdä läpimurtoaan sekä Jokereissa että TPS:ssä, muttei onnistunut siinä. Hän voitti keväällä 2004 SM-hopeaa. Kauden 2004–2005 Kauppinen pelasi Ruotsissa, Elitserien-joukkue Mora IK:ssa ja palasi SM-liigaan ja siirtyi Tapparaan kaudeksi 2005–2006. Hänellä oli sopimus Moran kanssa myös kevääseen 2006. Kauppinen kommentoi yllättävää siirtoa Tapparaan:


title: Marko Kauppinen

text: Kauppinen jäi vapaaksi agentiksi kahden hienon Tapparassa vietetyn kauden jälkeen. Kesäkuussa 2007 hän teki kaksivuotisen sopimuksen aiemman seuransa Jokereiden kanssa ja korvasi NHL:ään lähteneen Sami Lepistön. Hän pelasi Jokereissa ensin numerolla 26, mutta se vaihtui 10:een kun Mika Strömberg palasi Jokereihin. Toukokuussa 2009 Kauppinen teki kolmivuotisen jatkosopimuksen Jokereiden kanssa. Hän kuitenkin jätti joukkueen jo toisella sopimuskaudellaan 2010–2011 ja siirtyi siirtorajan kynnyksellä tammikuussa 2011 Kalevan Palloon kevääseen 2012 ulottuvalla sopimuksella. Kaudella 2011–2012 Kauppinen oli tehoilla 4+21=25 joukkueen tehokkain puolustaja. Marraskuussa 2011 hän teki KalPan kanssa kaksivuotisen jatkosopimuksen.


title: Marko Kauppinen

text: Kaudella 2012–2013 Kauppinen nousi KalPan varakapteeniksi ja jakoi tehoilla 9+16=25 SM-liigan puolustajien pistepörssin yhdeksännen sijan HIFK:n Ville Varakkaan ja Kyle Klubertanzin kanssa. Kesken kauden 2013–2014, siirtotakarajalla helmikuussa 2014 hän palasi loppukaudeksi Tapparaan. Kauppinen voitti kauden päätteeksi SM-hopeaa. Kauden 2014–2015 kynnyksellä hän siirtyi vuoden mittaisella sopimuksella SHL-joukkue MODO Hockeyn riveihin. Marraskuussa 2014 Kauppinen kuitenkin jätti joukkueen perhesyihin vedoten. Muutamaa päivää myöhemmin hän palasi loppukauden kattavalla ja loppuvuoden try-outin sisältäneellä sopimuksella ensimmäiseen SM-liigaseuraansa JYPiin. Kauppisen koejakso toi joulukuussa jatkosopimuksen. Hän voitti kauden päätteeksi SM-pronssia.


title: Marko Kauppinen

text: Kaudeksi 2015–2016 Kauppinen palasi vuoden mittaisella sopimuksella kasvattajaseuransa Mikkelin Jukurien riveihin pelaamaan Mestistä. Hänet nimettiin joukkueen kapteeniksi. Syyskuussa 2015 Kauppisen tiedotettiin jatkavan Jukureissa myös kaudella 2016–2017 pian sen jälkeen, kun seuralle myönnettiin paikka SM-liigaan. Kaudella 2015–2016 Kauppinen jakoi Mestiksen puolustajien syöttöpörssin voiton joukkuetoverinsa Teemu Suhosen kanssa ja sijoittui puolustajien pistepörssissä toiseksi hänen jälkeensä. Kauppinen voitti kauden päätteeksi Mestiksen-mestaruuden. Hänet valittiin sarjan ensimmäiseen tähdistökentälliseen.


title: Marko Kauppinen

text: Kauppinen jatkoi kaudella 2016–2017 Jukureiden SM-liigahistorian ensimmäisenä kapteenina. Kauden päätteeksi hän lopetti pelaajauransa ja Kauppinen nimettiin seuran A-nuorten SM-liigajoukkueen päävalmentajaksi kaudeksi 2017–2018. Kaudeksi 2018–2019 Kauppinen nimettiin myös Suomen alle 16-vuotiaiden maajoukkueen päävalmentajaksi Petri Karjalaisen johtamaan valmennustiimiin.


title: Marko Kauppinen

text: Kauppinen edusti Suomea alle 20-vuotiaiden MM-kilpailuissa vuosina 1998 ja 1999. Vuonna 1998 tuli maailmanmestaruus. Kauppinen pelasi myös alle 18-vuotiaiden EM-kilpailuissa vuonna 1997, joista hän voitti kultaa ja koko kisojen pistepörssin tehoilla 5+4=9 pelipaikastaan huolimatta. Kauppisen pistesaldo on turnauksen historian matalin pistepörssin voittoon riittänyt saldo.


title: Marko Kauppinen

text: A-maajoukkueessa Kauppinen pelasi 14 ottelua tehopistein 1+6=7 lähinnä Euro Hockey Tour -tasolla. Hän pelasi myös 36 nuorten ja 12 poikien maaottelua.


title: Tyrrell 026

text: Tyrrell 026 oli Harvey Postlethwaiten suunnittelema auto, jolla Tyrrell-talli kilpaili kaudella 1998. Autoa ajoivat Ricardo Rosset ja Toranosuke Takagi.


title: Tyrrell 026

text: Auto oli Tyrrellin viimeinen, sillä talli oli myyty British American Tobaccolle. Auto oli kaikkea muuta kuin kilpailukykyinen, sillä useimmat kilpailuista päättyivät keskeytyksiin, ja joistain jopa karsiuduttiin.


title: Tyrrell 026

text: Talli ei saanut valmistajien MM-sarjassa sijoitusta, sillä se ei saavuttanut yhtään MM-pistettä.


title: Kansakunnan käännekohta

text: Kansakunnan käännekohta on kuusiosainen, kuvitteellinen, mutta dokumenttimuotoon tehty televisiosarja, joka kertoo Suomen vaihtoehtoisesta historiasta ja nykypäivästä. Ohjelman juontajana toimi Carl-Kristian Rundman.


title: Aléxandros Margarítis

text: Aléxandros Margarítis (, s. 20. syyskuuta 1984 Bonn, Saksa) on kreikkalais-saksalainen kilpa-autoilija. Hän kilpailee Kreikan lipun alla ja hänen vanhempansa ovat kreikkalaisia, mutta Margarítis on asunut koko ikänsä Saksassa. Hänellä on myös Saksan kansalaisuus. Margarítis kertoo käyvänsä aina kesällä Kreikassa lomailemassa.


title: Aléxandros Margarítis

text: Margarítiksen suurimmat saavutukset ovat toistaiseksi DTM-sarjasta, jossa hän ajoi vuodet 2005–2007. Kaudella 2006 Margritis ajoi kokeneen Jean Alesin kanssa Persson Motorsport -tallissa. Yhteistyö toimi hyvin, ja he toivat tallille tasaisesti pisteitä ja talli oli lopulta sarjassa viides.


title: Aléxandros Margarítis

text: Kaudella 2007 Margarítis jatkoi Persson Motorsport -tallissa, ollen lopulta sarjassa vuoden vanhalla autolla kymmenes 16 pisteellään. Hänen edelleen kuitenkin ehtivät tallin kaksi muuta kuljettajaa Paul di Resta kaksi vuotta vanhalla autolla (sarjan viides, 32 pistettä) ja vuoden 2006 Mercedestä kuljettanut Gary Paffett (sarjan yhdeksäs 20,5 pistettä).


title: Aléxandros Margarítis

text: Vuoden 2008 alussa Margarítis ilmoitti jättävänsä DTM-sarjan ja etsivänsä uusia haasteita uralleen.


title: Gary Chalk

text: Gary Chalk (s. 17. helmikuuta 1952 Southampton, Englanti) on kanadalainen Gemini-palkittu näyttelijä, joka on tehnyt myös useita äänirooleja animaatioihin.


title: Gary Chalk

text: Näyttelijänä ja ääninäyttelijänä tunnettu Chalk muutti Kanadaan neljävuotiaana, jossa hän aloitti näyttelijä uransa. Parhaiten Chalk tunnetaan Andrew Pawlachukin roolista televisiosarjassa Cold Squad, jossa hän näytteli vuosina 1999–2005 ja voitti Gemini-palkinnon kahtena vuotena peräkkäin. Chalk on esiintynyt useimmiten televisiosarjoissa, joita ovat olleet muun muassa Airwolf, 21 Jump Street, Ihmemies MacGyver, , , Dark Angel, Tähtiportti ja Supernatural.


title: Gary Chalk

text: Äänirooleja Chalk on tehnyt jo 1980-luvulta lähtien ja hänen tunnetuimmat ääniroolinsa ovat Optimus Primal sarjassa ja Optimus Prime sarjoista , ja . Ennen Transformers rooleja hän oli toiminut 1980- ja 1990-luvulla samaisen sarjan lelumainoksissa mainosäänenä. Beast Wars sarjaan Chalk päätyi kuullessaan ReBoot sarjan tekijöiden tuottavan uuden Transformers aiheisen sarjan, jonka koe-esiintymisissä hän kokeili muun muassa Optimus Primalin, Megatronin ja Rattrapin rooleja. Lopulta Chalk sai Primalin roolin, jonka toinen ääniehdokas oli Michael Donovan.


title: Gary Chalk

text: Chalk on myös kertonut ettei itse pidä ollenkaan dubbaamisesta ja ymmärtää fanien kritiikin sarjoja kohtaan.


title: Ville Mäntymaa

text: Ville Jaakko Mäntymaa (s. 8. maaliskuuta 1985 Seinäjoki) on suomalainen jääkiekkovalmentaja ja entinen puolustaja. Hän toimii A-nuorten SM-liigajoukkue Oulun Kärppien päävalmentajana. Mäntymaa pelasi omalla pelaajaurallaan SM-liigassa yhteensä 329 runkosarjaottelua tehopistein 22+53=75 ja keräten 206 jäähyminuuttia sekä 49 playoff-ottelua tehopistein 1+8=9 ja keräten 34 jäähyminuuttia. Mäntymaa pelasi myös kaksi kautta Ruotsissa. Hän joutui lopettamaan pelaajauransa vain 28-vuotiaana aivotärähdyksen jälkioireiden vuoksi vuonna 2013.


title: Ville Mäntymaa

text: Mäntymaa oli S-Kiekon kasvatti. Hän siirtyi C-juniori-ikäisenä Tapparaan. Mäntymaa pelasi kaudella 2002–2003 SM-liigassa kahdeksan runkosarja- sekä yhden playoff-ottelun, joka oikeutti hänet voittamaan Suomenmestaruuden. Mighty Ducks of Anaheim varasi Mäntymaan yhdeksännellä kierroksella 280. pelaajana vuonna . Hän teki yksivuotisen sopimuksen Tapparan kanssa syyskuussa 2003.


title: Ville Mäntymaa

text: Kaudella 2003–2004 Mäntymaa pelasi Tapparassa vielä lähinnä A-nuorissa ja Mestistä alle 20-vuotiaiden maajoukkueessa. A-nuorissa mestaruuden keväällä 2004 voittanut Mäntymaa pelasi Tapparan SM-liigajoukkueessa 19 runkosarjaottelua tehopistein 0+2=2. Mäntymaa pelasi marraskuussa 2003 myös kaksi ottelua vuokralla Pelicansissa. Toukokuussa 2004 hän teki kolmivuotisen jatkosopimuksen Tapparan kanssa. Kausina 2004–2005 ja 2005–2006 Mäntymaa ei onnistunut vielä murtautumaan SM-liigaan. Hän pelasi molempina kausina 32 ottelua runkosarjassa sekä Tapparan kaikki playoff-ottelut. Kevään 2005 pudotuspeleissä Mäntymaa voitti joukkueen sisäisen tehotilaston lukemalla +4. Hän kuitenkin pelasi molempina kausina vielä muutamia otteluita A-nuorissakin. Kaudella 2004–2005 Mäntymaa teki ensimmäisen SM-liigamaalinsa. Maali syntyi 4. joulukuuta 2004 pelatussa ottelussa JYPiä vastaan. Kaudella 2005–2006 Mäntymaa pelasi kolme ottelua lainalla Mestis-joukkue Kiekko-Vantaan riveissä. Kaudella 2006–2007 hän pelasi Tapparan kaikki 56 runkosarjaottelua sekä pudotuspelit tehden kaksi syöttöpistettä. Mäntymaa ei kuitenkaan pelannut isoa roolia.


title: Ville Mäntymaa

text: Mäntymaa teki keväällä 2007 kaksivuotisen sopimuksen JYPin kanssa. Kaudella 2007–2008 hän teki läpimurtonsa, kun 54 ottelussa syntyi tehot 8+23=31. Mäntymaa oli JYPin tehokkain puolustaja ja SM-liigan puolustajien pistepörssin kahdeksas. Kaudella 2008–2009 hän oli SM-liigan eniten peliaikaa saanut pelaaja pelattuaan keskimäärin 25.59 minuuttia ottelua kohden. Mäntymaa oli myös tehoilla 7+17=24 jälleen JYPin tehokkain puolustaja ja sijoittui puolustajien pistepörssissä kahdeksanneksi HPK:n Jukka Laamasen ja Ässien Ville Uusitalon kanssa. Hän sai peliaikaa keskimäärin 25.59 minuuttia ottelua kohden. Mäntymaa voitti Suomenmestaruuden keväällä 2009.


title: Ville Mäntymaa

text: Mäntymaa siirtyi kaudeksi 2009–2010 Ruotsin Elitserienissä pelaavaan Frölunda HC:hen kaksivuotisella sopimuksella. Kauden 2010–2011 alussa, syyskuussa 2010, Timrå IK:ssa pelannut maanmies Ilkka Pikkarainen taklasi häntä rajusti, jonka seurauksena Mäntymaa sai aivotärähdyksen ja joutui sairaalahoitoon. Teostaan Pikkarainen sai kahden ottelun pelikiellon sekä reilun 2000 euron sakot. "Suomalaispommista" nousi Ruotsissa kohu. Mäntymaa sai vuoden 2010 aikana aiemminkin aivotärähdyksen, kun Linköpings HC:n pelaaja taklasi hänet Elitserienin pudotuspelien puolivärierissä maaliskuussa.


title: Ville Mäntymaa

text: Kahden rikkonaisen Ruotsissa vietetyn kauden jälkeen Mäntymaa palasi maaliskuussa 2011 SM-liigaan ja teki kaksivuotisen sopimuksen Oulun Kärppien kanssa. Toisella sopimuskaudellaan 2012–2013 hän sai kaksi aivotärähdystä ja pelasi vain 28 runkosarjaottelua. Mäntymaan aiemmin Ruotsissa taklannut, nykyään Pelicansia edustava Ilkka Pikkarainen taklasi häntä uudestaan 25. lokakuuta 2012 pelatussa vierasottelussa. Mäntymaa kannettiin jäältä tajuttomana ja Pikkarainen sai tilanteesta 5+20 minuutin rangaistuksen päähän kohdistuneesta taklauksesta sekä automaattisen pelirangaistuksen käytöksestä. Hän sai tämän jälkeen kahden ottelun mittaisen pelikiellon. Mäntymaan toipuminen Pikkaraisen taklauksesta kesti toista kuukautta. Mäntymaan toisen aivotärähdys tuli 15. tammikuuta 2013 ottelussa Rauman Lukkoa vastaan, hänen saatuaan iskun päähänsä kaksinkamppailuissa Jarkko Kauvosaaren kanssa. Kärppien prostestoinnista huolimatta tilanteesta ei tuomittu jäähyä. Hän ei pelannut tämän jälkeen enää loppukaudella ja sairausloman oli määrä kestää tammikuuhun 2014. Marraskuussa 2013 ilmoitettiin Mäntymaan lopettaneen peliuransa aivotärähdyksen jälkioireiden vuoksi.


title: Ville Mäntymaa

text: Kaudeksi 2014–2015 Mäntymaa nimettiin Kärppien A-nuorten SM-liigajoukkueen apuvalmentajaksi Lauri Mikkolan johtamaan valmennustiimiin. Kaksi ensimmäistä kautta päättyi puolivälieriin ja kausi 2016–2017 neljänteen sijaan. Kaudeksi 2017–2018 Mäntymäaa nimettiin joukkueen päävalmentajaksi.


title: Ville Mäntymaa

text: Mäntymaa pelasi alle 20-vuotiaiden MM-kilpailuissa vuonna 2005 sekä alle 18-vuotiaiden MM-kilpailuissa vuosina 2002 ja 2003. Hän toimi jälkimmäisessä turnauksessa Suomen kapteenina. Yhteensä Mäntymaa pelasi 30 nuorten ja 38 poikien maaottelua.


title: Ville Mäntymaa

text: Mäntymaa pelasi myös Suomen A-maajoukkueessa yhteensä 17 ottelua tehopistein 2+1=3. Hän debytoi A-maajoukkueessa Channel One Cupissa 13. joulukuuta 2007 ottelussa isäntäjoukkue Venäjää vastaan. A-maajoukkueuransa avausmaalin Mäntymaa teki 11. huhtikuuta 2008 Suomen MM-leiriryhmän harjoitusottelussa Saksaa vastaan ylivoimalla Resenburgissa.


title: Ville Mäntymaa

text: Mäntymaa valittiin Pohjola-leirin parhaaksi puolustajaksi vuonna 2001.


title: Ville Mäntymaa

text: Jatkoaika.com -verkkolehden mukaan isokokoinen Mäntymaa liikkui kokoisekseen hyvin ja hänen vahvuuksiinsa kuului myös oman pään pelaaminen ja kiekollinen peli. Mäntymaan heikkouksiin kuului laukauksen epätarkkuus ja hyökkäyspään pelikäsitys. Oikealta laukova Mäntymaa sai usein vastuuta myös ylivoimalla.


Venäjän liittovaltion turvallisuuspalvelun Leningradin alueen rajahallinto (Pogranitšnoje upravlenie FSB Rossii po Leningradskoi oblasti) on Leningradin alueeseen rajoittuvilla Venäjän rajoilla toimiva, FSB:n rajapalveluun kuuluva alueellinen rajavartiosto. Sen päällikkönä toimii Nadim Mahnutovitš Ishakov. Rajavartioston esikunta sijaitsee Pietarissa.


title: Tuukka Mäntylä

text: Tuukka Matias Mäntylä (s. 25. toukokuuta 1981 Tampere) on suomalainen jääkiekkopuolustaja, joka pelaa SM-liigajoukkue Tapparassa.


title: Tuukka Mäntylä

text: Mäntylä on Tapparan oma kasvatti ja pelannut joukkueessa koko liigauransa. NHL-joukkue Los Angeles Kings varasi Mäntylän viidennellä kierroksella vuonna . Suurimpina saavutuksinaan hänellä on SM-liigan mestaruudet kausilta 2002–2003 ja 2015-2016. Kausina 2003–2005 Mäntylä pelasi Ruotsin Elitserieniin Luulajassa, josta palasi Tapparaan. Kahden Tampereella vietetyn kauden jälkeen Mäntylä siirtyi takaisin Ruotsiin ja Frölundaan kausiksi 2007–2009.


title: Tuukka Mäntylä

text: Mäntylä siirtyi kaudella 2009–2010 takaisin Tapparaan peräti kymmenvuotisella sopimuksella. Sopimuksessa on pykälä joka mahdollistaa pelaamisen ulkomailla kolmella kaudella. Alkukaudella 2009–2010 Mäntylä sai lukuisia pelikieltoja: hän taklasi Jokereiden Ilmari Pitkäsen, ajeli luistimella päähän Lukon Justin Morrisonia, taklasi Pelicansin Vili Sopasta, tönäisi HPK:n Janne Kolehmaisen vaarallisen näköisesti päin omaa maalivahtia, taklasi HIFK:n Mikko Kurvisen sekä tappeli HIFK:n Ilari Melartin kanssa. Pelikieltojen jälkeen Mäntylä kuitenkin ryhdistäytyi ja oli joukkueensa johtavia pelaajia Tapparan yltäessä aina puolivälieriin asti. Mäntylä teki henkilökohtaisen piste-ennätyksensä 5+19=24.


title: Tuukka Mäntylä

text: Mäntylä siirtyi kesken kauden 2011–2012 KHL:n Neftehimik Nižnekamskiin, jossa pelasi 38 ottelua pistein 0+17. Kaudeksi 2012–2013 hän palasi takaisin Tapparaan ja hänet nimettiin myös joukkueen kapteeniksi. Kaudella 2013–2014 hän pelasi jälleen Venäjällä, Metallurg Novokuznetskissa. Mäntylä oli isossa roolissa MM-kisoissa 2014 ja merkkautti tehot 2+3.


title: Tuukka Mäntylä

text: Kaudeksi 2014–2015 Mäntylä palasi Tapparaan, josta hän siirtyi marraskuussa KHL-joukkue Amur Habarovskiin. Kauden jälkeen, vuoteen 2019 ulottunut sopimus Tapparan kanssa purettiin. Kaudeksi 2016-2017, hän siirtyy monikansallisessa KHL-liigassa pelaavaan HC Red Star Kunluniin.


title: Tuukka Mäntylä

text: Kesäkuussa 2017 uutisoitiin Mäntylän jatkavan uraansa KHL-seura Jugra Hanti-Mansijskin riveissä. Samana vuonna heinäkuussa ilmoitettiin Mäntylän ja Jugra Hanti-Mansijskin purkaneen sopimuksen yhteisymmärryksessä perhesyiden vuoksi. Pian tämän jälkeen Mäntylän uutisoitiin siirtyvän Ruotsin SHL-liigan Malmö Redhawksiin.


title: Tuukka Mäntylä

text: Kaudeksi 2018-2019 Mäntylä palasi kaksivuotisella sopimuksella kasvattajaseuraansa Tapparaan.


title: Tuukka Mäntylä

text: Mäntylän serkku Niko Mäntylä pelaa puolustajana Ranskan pääsarjassa. Vuonna 2008 Mäntylä voitti rullakiekon SM-kultaa.


title: Hecla–Grindstone Provincial Park

text: Hecla–Grindstone Provincial Park on Manitoban provinssissa Kanadassa sijaitseva luonnonpuisto, joka muodostuu Hecla- ja Black-saarista, Grindstonen niemimaasta sekä useista pienemmistä saarista. Se sijaitsee mantereesta työntyvällä niemimaalla Winnipegjärven eteläaltaan luoteisosassa, noin kahdensadan kilometrin päässä Winnipegistä pohjoiseen. Luonnonpuistoon kuuluvan Hecla Islandin saaren pinta-ala on noin 1 084 neliökilometriä.


title: Hecla–Grindstone Provincial Park

text: Manitoban provinssi perusti luonnonpuiston vuonna 1969. Tuolloin luonnonpuisto käsitti vain Hecla Islandin. Aluetta laajennettiin 1997 käsittämään Grindstonen niemimaa sekä useita pienempiä saaria. Alueen maanmuodot ovat vaihtelevia ja käsittävät havu- ja sekametsiä, kalkkikivikallioita, hienoja hiekkarantoja, soita sekä lehtometsää.


title: Hecla–Grindstone Provincial Park

text: Alueella tavataan luonnonvaraisena mustakarhuja, hirviä, kettuja, majavia, valkopäämerikotkia, pelikaaneja, kuikkia, haukkoja, kolibreja, tikkoja ja pöllöjä.


title: Hecla–Grindstone Provincial Park

text: Grindstonen niemimaa on pinta-alaltaan lähes yhtä suuri kuin Hecla Island. Siellä sijaitsee yli 350 kesäasuntoa, kauppa ja hiekkarantoja. Alueella järjestetään vuosittain elokuun alussa perhejuhla, Annual Grindstone Days.


title: Dale Clarke

text: Dale Clarke (s. 23. maaliskuuta 1978 Sarnia, Ontario, Kanada) on kanadalainen uransa lopettanut jääkiekkopuolustaja. Clarke on tunnettu hyvästä laukauksestaan ja peliälystään. Hän osaa myös käsitellä kiekkoa hyvin.


title: Dale Clarke

text: Clarke on pelannut kaksi kautta SM-liigan Tapparassa, kaksi kautta Saksan DEL-liigassa sekä kolme kautta pohjoisamerikkalaisessa AHL-liigassa. NHL:ssä Clarke on esiintynyt kolmessa ottelussa St. Louis Bluesin riveissä kaudella 2000–2001. Hän pelasi kausilla 2007–2008 ja 2008–2009 SM-liigan Espoo Bluesissa. Clarke teki kaudelle 2009–2010 yksivuotisen sopimuksen HIFK:n kanssa ja seuraavalle kaudelle (2010–2011) hän siirtyi Ruotsin Elitserienissä pelaavaan Brynäsin joukkueeseen.


title: Dale Clarke

text: Clarke palasi Espoo Bluesiin kesken kauden 2011–2012 ja pelasikin loppukauden Bluesissa. Seuraavan kauden alussa hän ei pelannut missään, mutta teki lopulta tammikuussa sopimuksen Tapparan kanssa.


title: Teemu Aalto

text: Teemu Matias Aalto (s. 30. maaliskuuta 1978 Kokkola) on uransa lopettanut jääkiekkoilija, joka oli pelipaikaltaan puolustaja. Aalto tunnettiin erityisesti kovasta laukauksestaan.


title: Teemu Aalto

text: Aalto aloitti pelaamisen kotikaupungissaan Kokkolassa Hermeksessä, mutta siirtyi vuonna 1994 Tapparan B-nuoriin ja oli heti voittamassa kahta peräkkäistä B-nuorten Suomen-mestaruutta. Aalto pelasi Tapparassa myös A-nuorten ykkösdivisioonaa. Hän sai kuitenkin kaudella 1996–1997 mahdollisuuden pelata I-divisioonaa myös miesten tasolla Hermeksessä, niin hän palasi sinne ja sai divisioonassa hopeaa 1998. Seuraava kausi Hermeksessä toi Aallolle 48 ottelussa 38 pistettä ja tämä herätti liigajoukkueiden kiinnostuksen.


title: Teemu Aalto

text: Kaudeksi Aalto siirtyi Hämeenlinnan Pallokerhoon SM-liigaan. Kaudella Aalto nousi liigan puolustajien eliittiin oltuaan puolustajien pistepörssin kuudes 30 pisteellään. Hän kehittyi paljon kauden aikana, eikä enää ollut vaikeuksissa liigan vauhdissa, ja pystyi käyttämään paremmin kovaa lyöntilaukaustaan.


title: Teemu Aalto

text: HPK:ssa Aalto pelasi viisi kautta ja voitti kolme SM-pronssia. Kaudeksi 2004–2005 Aalto siirtyi Ruotsin Elitserieniin Timrån riveihin. Timrån pelien loputtua runkosarjaan keväällä 2006 Aalto siirtyi Sveitsin pääsarjaan SC Berniin pelaamaan pudotuspelejä. Vatsataudin ja joukkueen putoamisen jälkeen pelit siellä jäivät yhteen, mutta jatkuivat Sveitsin kakkosliigassa HC Sierren riveissä.


title: Teemu Aalto

text: Tapparaan Aalto palasi kaudeksi 2+1-vuotisella sopimuksella. Kaudella Aalto voitti SM-liigan puolustajien pistepörssin 40 pisteellään. Tappara oli kauden päätteeksi liigassa kolmas, joka oli Aallon neljäs pronssimitali SM-liigassa.


title: Teemu Aalto

text: Keväällä 2008 Aalto siirtyi takaisin Ruotsin Elitserieniin, kun hän teki sopimuksen Linköpingin kanssa. Aalto kävi kuitenkin seuralle liian kalliiksi, joten 3. elokuuta 2009 Aalto ja Linköping purkivat sopimuksensa. Seuran urheilutoimenjohtajan Johan Hemlinin mukaan sopimuksen purkaminen johtui puhtaasti taloudellisista syistä.


title: Teemu Aalto

text: Aalto sai valita Oulun Kärppien ja ruotsalaisen HV71:n väliltä, ja 5. elokuuta ilmoitettiin että Aalto oli tehnyt Kärppien kanssa kahden vuoden sopimuksen. Kauden 2009–2010 jälkeen Aalto ja Oulun Kärpät purkivat sopimuksen ja Aalto siirtyi Rauman Lukkoon kaksivuotisella sopimuksella. Hän pelasikin Lukossa kaksi kautta, ja keväällä 2011 hän oli voittamassa SM-pronssia. Kauden 2012 jälkeen Aalto siirtyi takaisin Tapparaan, jonka kanssa teki 2+1-vuotisen sopimuksen. Aalto siirtyi Tapparasta Tampereen Ilvekseen Kaudella 2016-2017.


title: Teemu Aalto

text: 5. toukokuuta 2017 Aalto ilmoitti lopettavansa uransa 39 vuotiaana.


title: Teemu Aalto

text: Aalto pelasi satunnaisia maaotteluja niin alle 16-, 18-, 19- kuin 20-vuotiaidenkin maajoukkueessa. Yhteensä juniorimaaotteluja kertyi 15 kappaletta ilman maaleja.


title: Teemu Aalto

text: Aalto pelasi pääsarjakiekkoilua seitsemän kautta ennen kuin teki kaudella 2006–2007 ensiesiintymisensä maajoukkueessa aikuisten tasolla. Aalto oli jopa lähellä MM-kisapaikkaa vuonna 2007, mutta putosi Janne Pesosen kanssa viimeisenä ryhmästä.


title: Firewall

text: Firewall (televisioesityksessä myös nimellä Palomuuri) on vuonna 2006 ensi-iltansa saanut yhdysvaltalais-australialainen jännityselokuva, jonka on ohjannut Richard Loncraine ja käsikirjoittanut Joe Forte. Elokuvan pääosissa näyttelevät Harrison Ford, Paul Bettany, Virginia Madsen ja Alan Arkin.


title: Hecla Island

text: Hecla Island on saari Winnipegjärvellä Manitoban provinssissa Kanadassa. Se sijaitsee Winnipegjärven eteläaltaan luoteisosassa, noin 200 kilometriä pohjoiseen Winnipegistä. Saaren pinta-ala on noin 1 084 neliökilometriä, ja se on osa Hecla–Grindstone Provincial Park -luonnonpuistoa.


title: Hecla Island

text: Saaren ensimmäiset eurooppalaisperäiset asukkaat olivat Kanadaan muuttaneita islantilaisia siirtolaisia, jotka asettuivat saarelle vuonna 1876. Siirtokunta menestyi useiden vuosien ajan, kunnes kylmät talvet, sairaudet sekä maanviljelyn ja kalastuksen kehnot tulevaisuudennäkymät synnyittivät poispäin suuntautuvan muuttoliikkeen. Saaren ainoa koulu suljettiin 1970. Saari julistettiin luonnonpuistoksi vuonna 1969 ja nimettiin Hecla–Grindstone Provincial Parkiksi 1997.


title: Hecla Island

text: Vuonna 2008 saarella oli useita matkailukohteita, joihin kuuluivat muun muassa leirintäalue, hotelli (laajennettu 2007), hiekkarantoja, kesäasuntoja, täyden palvelun venesatama sekä 18-reikäinen golfkenttä.


title: Tien päällä Ewan McGregor

text: Tien päällä Ewan McGregor ("Long Way Round") on TV-dokumenttisarja, joka kuvaa brittiläisten näyttelijöiden Ewan McGregorin ja Charley Boormanin matkaa moottoripyörillä maailman ympäri vuonna 2004.


title: Tien päällä Ewan McGregor

text: McGregor, Boorman, kuvaaja Claudio von Planta ja heidän autoilla kulkevat tukijoukkonsa lähtivät Lontoosta huhtikuussa 2004 tarkoituksenaan ajaa maailman ympäri. Heidän reittinsä kulki Keski-Euroopan läpi Aasiaan Venäjän kaukoitään, josta he lensivät Alaskaan ja ajoivat Pohjois-Amerikan halki New Yorkiin. Ainoat matkat, joilla he eivät käyttäneet moottoripyöriä, olivat Kanaalitunneli, 930 km:n junamatka Siperiassa, 4 000 km:n lentomatka Siperian Magadanista Alaskan Anchorageen sekä muutamat vaiheet Siperiassa, kuten tulvivien jokien ylitykset Kolyman valtatiellä. McGregor, Boorman ja von Planta ajoivat melkein koko matkan ajan kolmistaan, ja heidän tarkoituksenaan oli tavata tukijoukkonsa ainoastaan maiden rajoilla.


title: Tien päällä Ewan McGregor

text: Retkikunta kävi 12 maassa. Reitti kulki Britanniasta Ranskaan, Belgiaan, Saksaan, Tšekkiin, Slovakiaan, Ukrainaan, Venäjälle, Kazakstaniin, Mongoliaan, takaisin Venäjälle, Yhdysvaltoihin, Kanadaan ja taas Yhdysvaltoihin päättyen New Yorkiin. Euroopassa ja Pohjois-Amerikassa yövyttiin hotelleissa, mutta Kazakstanissa ja Mongoliassa ei ollut muita vaihtoehtoja kuin yöpyä teltoissa.


title: Tien päällä Ewan McGregor

text: McGregor ja Boorman ovat suunnitelleet sarjalle kahta jatko-osaa. Ensimmäinen toteutui vuonna 2007 nimellä "Long Way Down". Siinä he ajoivat John o' Groatsista Pohjois-Skotlannista Kapkaupunkiin. Matkalla vierailtiin Unicefin projekteissa ja esiteltiin niitä katsojille. Tämän jatkoksi on ollut suunnitteilla vielä reitti Chilestä tai Argentiinasta Pohjois-Amerikkaan nimellä ”Long Way Up”. Vuonna 2006 Boorman osallistui Pariisi–Dakar-ralliin ja teki siitä ohjelmasarjan.


title: Tien päällä Ewan McGregor

text: Tekijöillä oli aluksi eriävät näkemykset sopivan moottoripyörän valinnasta: McGregor oli BMW:n kannalla, mutta Boorman piti KTM:n pyöriä parempina. Kokeilujen jälkeen McGregorkin taipui KTM:n kannalle. KTM kuitenkin kieltäytyi antamasta pyöriä heidän käyttöönsä peläten hankkeen olevan liian vaarallinen ja tuovan yritykselle huonoa mainetta. BMW antoi sitten heidän käyttöönsä R1150GS Adventure -maastopyörät. Pyöriin asennettiin kameroita, mikrofoneja ja yhdistetty matkapuhelinjärjestelmä. GPS-satelliittipaikannusjärjestelmä oli myös hyvin tärkeä varsinkin Mongoliassa ja Siperiassa, missä ei ollut teitä tai tienviittoja.


title: Tien päällä Ewan McGregor

text: Matkalla sattui joitakin onnettomuuksia. McGregor sai moottoripyöriä tankattaessa kahdesti bensiiniä silmäänsä. Boorman ei saanut bensiinipistoolia suljetuksi, ja yrittäessään estää bensiinin tuloa kädellään hän ohjasi sitä vahingossa McGregorin silmään.


title: Tien päällä Ewan McGregor

text: Harvaanasutulla alueella Kazakstanissa McGregorin otsa turposi pahasti hyttysenpistosta, ja pahoja pistoja oli myös muualla vartalossa. Tukijoukkojen auto meni ympäri Mongoliassa, mutta miehistö selvisi ilman vakavia vammoja. Siperiassa Boormanin lihas revähti jokea ylitettäessä, ja hän joutui kulkemaan useita päiviä tukiautossa. Viimeisellä etapilla Yhdysvalloissa sekä McGregor että Boorman joutuivat auton peräänajamiksi, mutta onnekkaasti vakavilta loukkaantumisilta vältyttiin.


title: Tien päällä Ewan McGregor

text: McGregor ja Boormanin valitsivat itse televisiosarjan musiikin. Siihen kuului muun muassa Orbitalin, Massive Attackin, Radioheadin ja Stereophonicsin kappaleita. Stereophonicsin Kelly Jonesin sarjalle säveltämän tunnuskappaleen nimi on ”Long Way Round”.


title: Erkki Rantala

text: Erkki Aarre Olavi Rantala (14. kesäkuuta 1946 Seinäjoki – 15. helmikuuta 2014) oli suomalainen poliitikko. Puoluekannaltaan hän oli sosialidemokraatti.


title: Erkki Rantala

text: Rantala opiskeli sosiaalipolitiikkaa Tampereen yliopistossa ja valmistui yhteiskuntatieteiden kandidaatiksi vuonna 1972. Hän työskenteli muun muassa Tammen tietokirjaston kustannustoimittajana, vuodesta 1985 Vantaan liikenteen hallintopäällikkönä, vuodesta 1997 Vantaan kaupunginjohtajana ja vuodesta 2003 johtavana konsulttina. Hän myös toimi ruotsalaisen Linjebuss Ab:n (nyk. osa Transdevia) palveluksessa vuosina 1994–1997. Hän oli Vantaan kaupunginjohtaja vuosina 1997–2003. Tiedottajaliitto valitsi Rantalan Vuoden tiedottajaksi vuonna 2003.


title: Erkki Rantala

text: Rantala menehtyi syöpään 67-vuotiaana.


title: Lengsel

text: Lengsel on norjalainen progressiivinen metalliyhtye, joka on kotoisin Birkelandista. Yhtye julkaisi kriitikoiden arvostusta saaneen esikoisalbuminsa "Solacen" Endtime Productionsilla vuonna 2000 ja levy lisensoitiin Solid State Recordsille Yhdysvaltojen julkaisua varten. Toinen albumi "The Kiss, The Hope" julkaistiin 2007. Yhtyeen nimi tarkoittaa "kaipausta" norjan kielellä; kaipaus on kantava teema yhtyeen esikoisalbumilla.


title: Lengsel

text: Tor Magne S. Glidje, Ole Halvard Sveen ja John Robert Mjåland perustivat Lengselin vuonna 1995. Yhtye julkaisi nimidemon vuonna 1997. Vuonna 2000 yhtye julkaisi hyvän vastaanoton saaneen esikoisalbuminsa "Solacen" kolmella levy-yhtiöllä, Endtime Productionsilla, Black Sun Recordsilla sekä Solid State Recordsilla. Albumin tyyli muistutti progressiivista black metalia.


title: Lengsel

text: Pian "Solacen" julkaisun Lengselin jäsenet perustivat samalla kokoonpanolla toisen yhtyeen, Ganglionin. Sen tyyli muuttui black metalista rockin suuntaan. Tyylimuutos vieraannutti Lengselin ihailijat mutta toi uusia.


title: Lengsel

text: Vuonna 1999 kitaristi Tor Glidje liittyi Extoliin basistiksi. Seuraavana vuonna Glidje vaihtoi kitaraan Extol toisen jäsenen poistuttua ja John Mjåland liittyi basistiksi. Kitaristin palattua, Glidje jätti Extolin mutta Mjåland pysyi basistina. Vuonna 2004 molemmat Extolin kitaristit jättivät yhtyeen ja heidän tilalleen tulivat Glidje ja Ole Sveen, jolloin Ganglionin jäsenet ja musiikki yhdistyivät Extolin kanssa. Useat Ganglion-kappaleet, jotka äänitettiin Ganglionin nimellä, liitettiin Extolin valikoimaan.


title: Lengsel

text: Glidje, Sveen ja Mjåland palasivat vuosien tauon jälkeen Lengselin pariin vuonna 2006. Yhtye levytti edellistä kokeellisemman albumin, joka kulki alun perin nimellä "Hell Calls Hell" mutta se vaihdettiin vähän ennen julkaisua nimeen "The Kiss the Hope". Sen julkaisi saksalainen levy-yhtiö Whirlwind Records 10. joulukuuta 2006. Ganglionista eroten "The Kiss the Hopen" tyyli on enemmän hardcorea ja sludge metalia, ja sillä on hyvin vähän samoja piirteitä "Solacen" kanssa.


title: Lengsel

text: Extolin jäätyä tauolle vuonna 2007 Glidje, Sveen ja Mjåland jatkoivat Mantric-yhtyeessä soittamista ilman Extolin alkuperäistä laulajaa ja rumpalia.


title: Niko Nieminen

text: Niko Nieminen (s. 16. kesäkuuta 1982 Espoo) on suomalainen entinen jääkiekkoilija. Hän oli pelityyliltään "duunari", jonka vahvuuksiin kuului liike ja monipuolisuus. Niemisen heikkouksiin kuului laukaus ja ajoittainen kaksinkamppailujen häviäminen kokeneemmille puolustajille. Hän laukoi oikealta. Nieminen pelasi SM-liigassa yhteensä 554 runkosarjaottelua tehopistein 90+94=184 ja keräten 287 jäähyminuuttia sekä 46 playoff-ottelua tehopistein 4+5=9 ja keräten 16 jäähyminuuttia.


title: Niko Nieminen

text: Nieminen oli Espoon Palloseuran kasvatti. Hän siirtyi juniorina sittemmin Espoo Bluesiin, jonka A-nuorten paras pistemies ja maalintekijä Nieminen oli kaudella 2000–2001 tehoilla 16+13=29. Hän teki samalla kaudella myös liigadebyyttinsä pelattuaan kauden aikana 14 SM-liigaottelua tehden kaksi syöttöpistettä. Kaudella 2001–2002 Nieminen oli tehoilla 24+17=41 Bluesin A-nuorten paras maalintekijä ja kolmanneksi paras pistemies. Hän sijoittui A-nuorten SM-liigan maalipörssissä neljänneksi ja jakoi pistepörssin yhdeksännen sijan HPK:n Juhamatti Yli-Junnilan kanssa. SM-liigassa Nieminen pelasi kauden aikana viisi ottelua.


title: Niko Nieminen

text: Kausi 2002–2003 oli Niemiselle ensimmäinen kokonainen SM-liigassa, eikä hän pelannut kauden aikana enää A-nuorissa. Nieminen teki 41 runkosarja- ja neljässä playoff-ottelussa tehot 5+2=7. Hänen liigauransa avausmaali syntyi 19. lokakuuta 2002 Turun Palloseuraa vastaan. Nieminen palkittiin ottelun "Ilta-Sanomien" kahden tähden tähtipelaajana. Hän pelasi Bluesissa vielä kolme seuraavaa kautta, kunnes Nieminen teki huhtikuussa 2006 kolmivuotisen sopimuksen Tapparan kanssa. kesken toisen sopimuskautensa, siirtorajan kynnyksellä helmikuussa 2008 joukkue vuokrasi hänet loppukaudeksi 2007–2008 takaisin Bluesiin, jonne puolestaan siirtyi Tapparasta puolustaja Kimmo Pikkarainen. Nieminen voitti kauden päätteeksi SM-hopeaa. Kaudeksi 2008–2009 hän palasi Tapparaan, jossa Nieminen teki SM-liigan yhden kauden piste-ennätyksensä tehoilla 18+15=33, joilla hän oli joukkueen toiseksi paras maalintekijä ja kolmanneksi paras pistemies.


title: Niko Nieminen

text: Kaudeksi 2009–2010 Nieminen siirtyi kaksivuotisella sopimuksella Hämeenlinnan Pallokerhoon. Hän voitti kauden päätteeksi SM-hopeaa. Kaudella 2010–2011 Nieminen jakoi 11 osumallaan HPK:n sisäisen maalipörssin kolmannen sijan Ville Viitaluoman ja Armands Bērziņšin kanssa. Maaliskuussa 2011 hän teki vuoden mittaisen jatkosopimuksen joukkueen kanssa. Kaudella 2011–2012 Nieminen oli 13 osumallaan HPK:n toiseksi paras maalintekijä Marko Luomalan jälkeen.


title: Niko Nieminen

text: Toukokuussa 2012 Nieminen palasi vuoden mittaisella sopimuksella Bluesiin. Hän muodosti syyskaudella 2012–2013 Teemu Rinkisen ja Teemu Ramstedtin kanssa tehokkaan "TNT-ketjun". Nieminen kuului heikon kauden pelanneen Bluesin onnistujiin ja hoiti hienosti fyysisen roolin. Hänen teholukemansa +8 oli joukkueen paras. Niemisen kausi päättyi kuitenkin jo 36 ottelun jälkeen loukkaantumiseen. Nieminen ilmoitti elokuussa 2013, että lopettaa pelaajauransa jatkuvien loukkaantumisten takia.


title: Niko Nieminen

text: Nieminen on pelannut kymmenen nuorten maaottelua kaudella 2001–2002.


title: Charley Boorman

text: Charley Boorman (s. 23. huhtikuuta 1966 Wimbledon, Lontoo) on englantilainen näyttelijä. Hän on Christel Krusen ja ohjaaja John Boormanin poika. Boormanilla on vaimonsa Olivian kanssa kaksi tytärtä. Hänellä on myös kaksi siskoa. Hänen kolmas siskonsa, Telsche, kuoli munasarjasyöpään vuonna 1997.


title: Charley Boorman

text: Isänsä ansiosta Boorman pääsi jo nuorena mukaan elokuvateollisuuteen, ja hän esiintyi ensimmäisen kerran vuonna 1972 elokuvassa "Syvä joki" ja seuraavan kerran nuorena Mordredina elokuvassa "Excalibur – sankarin miekka" vuonna 1981. Tämän jälkeen hän on esiintynyt muun muassa vuoden 1997 "Käärmeen suudelmassa", jonka kuvauksissa tapasi nykyisen parhaan ystävänsä, Ewan McGregorin. Ewan ja Charley päättivät tehdä moottoripyöräretken maailman ympäri ja siitä tehtiin dokumenttisarja "Tien päällä Ewan McGregor" ("Long Way Round"). Jatko-osa nimeltä "Long Way Down" valmistui 2007, ja siinä he ajavat John o' Groatsista Kapkaupunkiin. Charley otti osaa myös Dakar-ralliin vuonna 2005 ja teki tästä dokumenttisarjan "Race To Dakar". Vuonna 2008 hän puolestaan oli luomassa "Ireland To Sydney By Any Means" -sarjaa, jossa hän reissasi Irlannista Australiaan mitä erilaisimmilla kulkuvälineillä.


title: George Peppard

text: George Peppard, Jr. (1. lokakuuta 1928 Detroit, Michigan – 8. toukokuuta 1994 Los Angeles, Kalifornia) oli yhdysvaltalainen elokuva- ja televisionäyttelijä.


title: George Peppard

text: Hänen tunnetuin elokuvaroolinsa oli miespääosa elokuvassa "Aamiainen Tiffanylla" (1961) jossa hänen vastanäyttelijänsä oli Audrey Hepburn. Televisiossa hänet tunnettaneen parhaiten John ”Hannibal” Smithin roolista 1980-luvun kulttisarjasta "A-Team". Sarjaa tehtiin vuosina 1983–1987. Peppardin hahmon tunnusmerkkejä olivat sikarin polttaminen, itsevarma virne, mustat nahkahansikkaat, valeasut sekä iskulause ”Rakastan sitä kun suunnitelma onnistuu” ().


title: George Peppard

text: George Peppard oli elämänsä aikana viisi kertaa naimisissa ja hänellä oli kolme lasta, Bradford, Julie ja Christian. Peppard oli aktiivinen sikarin polttaja ja polttanut nuoresta asti. Hän kuoli keuhkokuumeeseen, mutta sairasti kuolemansa aikaan myös keuhkosyöpää. Hän oli aiemmin kärsinyt myös alkoholiongelmasta.


title: Juha Kiilholma

text: Juha Kiilholma (s. 26. kesäkuuta 1982 Pori) on suomalainen jääkiekkoilija, joka pelaa Puolan Polska Hokej Ligan Aksam Unia Oświęcimissa. Hän on pelipaikaltaan keskushyökkääjä, mutta osaa pelata myös laidassa. Kiilholma toimi kaudella 2015–2016 SM-liigajoukkue Porin Ässien kapteenina.


title: Juha Kiilholma

text: Kiilholma on Porin Ässien kasvatti. Hän siirtyi 18-vuotiaana Yhdysvaltoihin AWHL-juniorisarjan Minot Huskiesiin kaudeksi 2000–2001. Kiilhoma palasi kaudeksi 2001–2002 Suomeen ja siirtyi Rauman Lukon A-nuoriin. Hän teki siellä yli piste per peli -tahdilla 21 runkosarjaottelussa 22 tehopistettä, mutta Kiilholma palasi kuitenkin kesken kauden kasvattajaseuraansa Ässiin, jossa hän teki myös SM-liigadebyyttinsä tehden 13 runkosarjaottelussa kaksi maalia. Kiilholma pelasi kuitenkin suurimmaksi osaksi seuran A-nuorissa, joita hän oli nostamassa kauden päätteeksi A-nuorten I-divisioonasta A-nuorten SM-liigaan. Huhtikuussa 2002 Kiilholma teki vuoden mittaisen jatkosopimuksen Ässien kanssa.


title: Juha Kiilholma

text: Varsinaisella SM-liigan tulokauskaudellaan 2002–2003 Kiilholma teki 53 runkosarjaottelussa tehot 4+2=6. Kaudella 2004–2005 tehopisteitä syntyi lähinnä kolmossentterin roolissa 16. Hän teki huhtikuussa 2004 kaksivuotisen jatkosopimuksen Ässien kanssa. Kaudella 2004–2005 Kiilholmalta odotettiin lopullista läpimurtoa, mutta hän juuttui kuitenkin nelosketjuun ja teki vain yhdeksän tehopistettä. Myös kauden 2005–2006 Kiilholma pelasi lähinnä nelosketjussa Patrik Forsbackan ja Matti Kuparisen rinnalla, mutta hän onnistui koko ketjun tapaan roolissaan hyvin ja teki 55 runkosarjaottelussa 14 tehopistettä ja 12 playoff-ottelussa seitsemän tehopistettä. Kiilholma voitti kauden päätteeksi SM-hopeaa.


title: Juha Kiilholma

text: Kaudeksi 2006–2007 Kiilholma siirtyi 2+1-vuotisella sopimuksella Tapparaan. Loukkaantuminen pilasi hänen alkukautensa ja joukkue vuokrasi Kiilholman marraskuun maaottelutaukoon asti ulottuneella sopimuksella Ruotsin toiseksi korkeimmalle sarjatasolle HockeyAllsvenskanin IFK Arboga IK:hon. Loppukaudella hän pelasi Tapparassa lähinnä nelossentterinä laidoillaan Teemu Virkkunen ja Niko Nieminen. Koko kolmikko ylsi kevään 2007 pudotuspeleissä joukkueen ainoana tehotilastossa plussalle jokaisen kerättyä lukeman +1. Kaudella 2007–2008 Kiilholma teki runkosarjassa tehot 5+14=19, mutta kevään 2008 pudotuspeleissä hän kuului Tapparan suurimpiin onnistujiin ja teki 11 ottelussa tehot 1+7=8. Kiilholma oli joukkueen paras syöttäjä ja toiseksi paras pistemies Steve Savianon jälkeen. Hän voitti kauden päätteeksi SM-pronssia.


title: Juha Kiilholma

text: Kiilholman Tappara-sopimuksessa ollutta optiota ei käytetty ja hän siirtyi kaudeksi 2008–2009 suuremman peliajan perässä Tanskan AL-Bank Ligaenin Herning Blue Foxiin. Kiilholma palasi kaudeksi 2009–2010 Suomeen ja siirtyi vuoden mittaisella sopimuksella Mestis-joukkue Kajaanin Hokkiin. Hän pelasi siellä viisi ottelua tehopistein 1+9=10, kunnes Kiilholma siirtyi syyskuun 2009 lopulla kuukauden mittaisella sopimuksella Hokin yhteistyöseura Oulun Kärppiin paikkaamaan keskushyökkääjien (Jari Viuhkola ja Mika Viinanen) loukkaantumisia. Tämän jälkeen hänen sopimustaan jatkettiin kauden loppuun.


title: Juha Kiilholma

text: Kaudeksi 2010–2011 Kiilholma siirtyi vuoden mittaisella sopimuksella Ruotsiin Allsvenskan-joukkue VIK Västerås HK:hon. Hän palasi kuitenkin marraskuussa 2010 Suomeen ja siirtyi joulutaukoon asti ulottuneella sopimuksella Saimaan Palloon paikkaamaan loukkaantumisia. Joulukuussa Kiilholman sopimusta jatkettiin kevääseen 2012 saakka.


title: Juha Kiilholma

text: Kiilholma jatkoi kaudella 2012–2013 uraansa kaksivuotisella sopimuksella Hämeenlinnan Pallokerhossa. Toisella kaudellaan 2013–2014 hän kuului joukkueen suurimpiin onnistujiin ja oli HPK:n toiseksi paras pistemies Borna Rendulićin jälkeen. Kaudeksi 2014–2015 Kiilholma palasi kaksivuotisella sopimuksella kasvattajaseuraansa Porin Ässiin. Hänet nimettiin joukkueen varakapteeniksi. Kaudeksi 2015–2016 Kiilholma nimettiin Ässien kapteeniksi. Hän teki SM-liigan yhden kauden piste-ennätyksensä tehoilla 11+23=34, joilla Kiilholma jakoi joukkueen sisäisen syöttöpörssin voiton Antti Kerälän kanssa ja sijoittui sisäisessä pistepörssissä toiseksi Jarno Kärjen jälkeen. Marraskuussa 2015 hän teki kaksivuotisen jatkosopimuksen Ässien kanssa.


title: Juha Kiilholma

text: Kaudella 2016–2017 Kiilholma jatkoi Ässien varakapteenina. Marraskuussa 2016 tullut loukkaantuminen haittasi hänen syyskautensa loppua. Kiilholman kausi osoittautui muutenkin pettymykseksi, kun hän teki 42 runkosarjaottelussa vain viisi tehopistettä. Kevätkaudella Kiilholma jäi ajoittain kokoonpanon ulkopuolelle ja pelasi kokoonpanoon mahtuessa useimmiten nelosketjussa. Kauden jälkeen, kesäkuussa 2017 Ässät tiedotti hänen jättävän joukkueen ja etsivän uutta seuraa. Seuran urheilutoimenjohtaja Jari Korpisalon mukaan Kiilholmalle ei löytynyt sopivaa roolia kauden 2017–2018 joukkueesta. Hän oli alkukauden ilman uutta seuraa, kunnes Kiilholma siirtyi lokakuussa marraskuun maaottelutaukoon asti kestävällä lainasopimuksella Mestis-joukkue Savonlinnan Pallokerhoon. Hän pelasi siellä neljä ottelua. Kiilholma oli tämän jälkeen edelleen ilman seuraa. Tammikuussa 2018 Ässät lopulta purki hänen sopimuksensa. Pari päivää myöhemmin Kiilholma palasi loppukauden kattavalla sopimuksella Tanskan Metal Ligaenin (ent. AL-Bank Ligaen) Herning Blue Foxiin. Vain vajaat kaksi viikkoa myöhemmin hän teki joukkueen kanssa vuoden mittaisen jatkosopimuksen. Kiilholma voitti kauden päätteeksi hopeaa.


title: Juha Kiilholma

text: Syyskuussa 2018 Kiilholma vahvisti kahden ottelun verran ottelukohtaisella sopimuksella Suomi-sarjajoukkue Karhu HT:tä Suomen Cupissa. Lokakuussa hän siirtyi loppukauden 2018–2019 kattavalla sopimuksella Puolan Polska Hokej Ligan Aksam Unia Oświęcimiin.


title: Riverton

text: Riverton tarkoittaa seuraavia:


title: Mika Viinanen

text: Mika Viinanen (s. 21. heinäkuuta 1979 Kaarina) on suomalainen uransa lopettanut jääkiekkoilija. Hän oli pelipaikaltaan vasen laitahyökkääjä, joka osasi pelata myös keskellä. Viinanen on erikoistui karvaus- ja kontaktipelaamiseen.